Marksouriezh-leninouriezh - Wikipedia\nAl Leninouriezh a zo anezhi un deorienn bolitikel hag armerzhel bet diorroet gant Lenin war diazezoù ar varksouriezh rik bet diorroet gant Karl Marx. Lakaet e oa bet e pleustr an deorienn-se gant Lenin er penn-kentañ en Unaniezh Soviedel goude an Dispac'h ha goude trec'h ar volchevourion ha kendalc'het e labour war e lerc'h gant Stalin.\nPennoù bras ar varksouriezh-leninouriezh\nA-wechoù e vez graet un diforc'h etre ar varksouriezh-leninouriezh, hag a dalveze da teorienn hollek ar strollad, diouzh un tu hag al leninouriezh rik diouzh an tu all hag a dalvez da deskrivañ an doare ma vez aozet ar strollad en diabarzh (d.s ar greizennouriezh demokratel, hag all).\nHervez tezennoù Lenin ez eo a-bouez-tre ar strollad komunour evit ledanaat spered hag emzalc'h dispac'hel ar broletarion. Evit se e vez lâret ez eo ar strollad komunour e penn an dispac'h. Ret eo, hervez al leninouriezh, d'ar strollad bezañ aozet en un doare resis-tre a-benn e greñvaat. An greizennouriezh demokratel e vez graet eus an doare aozadur ispisial-se.\nAl leninouriezh a gelenn ez eo ret skarzhañ ar gapitalouriezh dre un dispac'h evit lakaat en he flas diktatorelezh ar broletarion kentoc'h dikatorelezh ar vourc'hizion. Dindan e veli e oa bet klasket ober kement-all dre sevel ar soviedoù.\nUnan eus tezennoù pennañ al leninouriezh a denn d'an impalaerouriezh dielfennet ganti evel pazenn uhelañ ar gapitalouriezh. Koulz ar gapitalouriezh dre vras hag an impalaerouriezh es-resis na c'hell bezañ trec'h warne nemet an dispac'h. Da lâret eo ez eo ret o skarzhañ, rak ne c'hellont ket bezañ 'adwelet' pe 'adsoñjet' evit servij interesoù ar broletarion.\nAn tezennoù bet savet gant Lenin diwar-benn an impalaerouriezh a dalvez da binvidikaat ha da glokaat tezennoù Marx war al live etrebroadel bet diorroet evit displegañ mont-en-dro ar gapitalouriezh war al live lec'hel pe broadel.\nTezenn an impaelouriezh a zo ziazezet war ar fed m'emañ ar broioù kapitalour diorroet e-keñver an armerzh o diwall diouzh an dispac'h a savfe diwar ar broletaerion enne dre implijout ar broioù trevadennet gante evit en em dizober diouzh o froduioù a-re ha dreist-holl en ur implijout danvezioù trevadennoù hag en ur vac'homañ al labourerion a vev enne. Evel-se, neuze, ez eo aezetoc'h d'ar broioù kapitalour lakaat o froletaerion da chom disoursi. Neze e c'helle bezañ meret ar gapitalouriezh gant brientinelezh al labourierion hag ar strolladoù sokial-demokratel evit dec'hel diouzh an dispac'h er broioù diorroetañ (hervez skridoù Marx) hag an dispac'h a teufe neuze da gentañ er broioù impaelour gwanañ.\nmet ma vez kaset da benn un dispa'h en ur vro baour ha diziorroet ez eu amañ ur gudenn: ne c'hellfe ket hennezh, hervez tezennoù diazez ar varksouriezh, mont pelloc'h ha sevel ur sistem sokial enni rak ar sokialouriezh a zo anezhi ur bazenn ne c'heller tizhout nemet da heul pazenn ar gapitalouriezh.\nKavet e vez un diskoulm d'ar gudenn-mañ gant div arguzenn hervez al leninouriezh:\nAn dispac'h bet kroget da gentañ er broioù paour ha diziorroet a gas d'an dispac'h er broioù pinvidik kapitalour. Ha neuze e vel stalietr ur sistem sokialour er vro diorroet hag a sikour ar vro dizioroet da sevl ur sistem enni war he zro. Dreist-holl un dispac'h en ur vro revadennet a gas d'un dispac'h da c'houde er vro impaelour kiriek d'an devadennerezh.\nKaset e vez da benn un dispac'h e meur a vro diziorroet war un dro pe an eil war-lerc'h eben ha neuze e c'hell ar broioù-se en em glevout evit stourm a-stroll a-enep d'ar broioù kapitalour a fell dezhe mirout oute da sevel ur sistem sokialour. Setu unan eus arguzennoù pennañ krouidigezh an Unaniezh Soviedel.\nN'eus forzh penaos, ar sokialouriezh ne c'hell ket padout en ur vro baour hec'h-unan penn, hag abalamour da se ez eo an dispac'h dre ar bed-holl unan eus arguzennoù pennañ al leninouriezh.\nPeurliesañ e vez dielfennet hollvedelezh ar marc'had a-hiziv evel un doare impaelouriezh gant ar strolladoù varksourion-leninourien a-vremañ.\nOberennoù Vladimir Lenin:\n An impaelouriezh: Pazenn uhelañ ar gapitalouriezh\n Ar stad hag an dispac'h\nAdtapet diwar « https://br.wikipedia.org/w/index.php?title=Marksouriezh-leninouriezh&oldid=1461772 »\nKemmoù diwezhañ degaset d'ar bajenn-mañ d'an 4 Ebr 2013, da 14:19.


Aezhenn an noz\nAezhennig flour, aezhenn dispar,\nBuhez an nozioù sioul ha peoc’hus,\nTe ’had ar spi war an douar\nGant ur pok dous ha karantezus.\nAr c’hlizhenn a ziskenn ganit\nE kalon ar bleunioù mousc’hoarzhus,\nhag int, ’n ur stouiñ, a ro dit,\nEvel trugarez, o c’hwezh melus.\nEr brouskoadoù sioul ha didrouz,\nDa alan a zihun an delioù,\nO luskellat, ’n o neizhig dous,\nDa vignoned an evnedigoù.\nAn eostig-noz, er c’hoad uhel,\nA ginnig dit e son arc’hantet;\nHa te, laouen, a-denn-askell,\nHe doug d’an oabl steredennet.\nKannerezed, lutuned noz,\nGanit, pell ’zo, a zo anavet.\nPet, gwechall er saonenn hag er roz,\nWar da askell o deus diskuizhet?\nPa dremenez ’us d’ar mor bras,\nD’ar merdead, komz eus e vroig\nKas dezhañ c’hwezh ar balan glas,\nHa, gant douster, luskell e vagig.\nHa d’eneoù ar Vreizhiz kozh,\nA wel ennout stad o bro garet,\nEvidomp holl lavar bemnoz:\n«Kouskit e peoc’h, Breizh ne varvo ket!»\nPhilomène Cadoret − Filomena Kadored (Koulmig Arvor) (Bonen 1892 − Rostrenenn 1923)\n(Tennet eus Mouez Meneou Kerne, Montroulez, Moulerez ar Gwaziou 1912)\nCoronavirus − Info\ndespite the COVID-19 epidemic coronavirus epidemic, we are still able to ship your orders. Please not however that shipping time might be longer than usual.\nM'emaoc'h sparlet er gêr o troiata hep gouzout penaos tremen hoc'h amzer, na chomit ket da dortal:\nLennit levrioù brezhoneg,\nSkrivit pennadoù, barzhonegoù pe romantoù,\nGwellait ho prezhoneg!


Jef Gedez - Wikipedia\nJef Gedez, Joseph Guédez e galleg, a zo ganet d’ar 6 a viz Ebrel 1935 hag a zo ur skrivagner danevelloù, romantoù ha barzhonegoù. Ijinour e oa e vicher, met war e leve emañ bremañ e Lannuon.\n2.1 Danevelloù, Romantoù\n2.2 Barzhonegoù, skridoù all\nTremenet en deus e yaouankiz a-hed aodoù lenn-vor Brest, etre Hañveg hag ar Faou da gentañ hag e kêr Vrest da c’houde. E Brest oa o vevañ etre 1945 ha 1955. E gerent a oa brezhonegerien a-vihanik. Met komz a raent galleg outañ. Kompren a rae un tamm bommoù lavar zo memes tra hag anavezout a rae «muzik ar yezh». Dimeziñ a reas e 1960 ha tri bugel en deus : Sandrine, Gwenola ha Yann-Herve. Etre 1955 ha 1974 e oa o labourat e rannvro Pariz :\nEtre 1955 ha 1962 en ur greizenn studi eus an embregerezh Philips. War un dro en doa kendalc’het gant e studi ha gounezet ur skrid-testeni ijinour.\nEtre 1963 ha 1967 e C.N.R.S (Centre National de la Recherche Scientifique)\nEtre 1967 ha 1974 e C.N.E.S (Centre National d’Etudes Spatiales)\nDistroet eo da Vreizh-Izel e miz Gwengolo 1974. Etre 1974 ha 1995 e oa o labourat en embregerezh Alcatel Lannuon. E 1970 (kostez Pariz e oa o chom d’ar c’houlz-se), e-barzh ur sal ma oa kustum Bretoned Pariz d'en em vodañ, e oa bet dedennet gant levrioù dispaket war un daol, ha neuze en doa prenet daou anezho : La langue bretonne et ses combats gant Roparz Hemon ha Geotenn ar werc’hez gant Jakez Riou. Al levrioù-se o deus degaset c’hoant dezhañ da zeskiñ brezhoneg. Abaoe 1995 emañ war e leve, desket en deus ar yezh da vat dre Skol Ober, dre stajoù, drezañ e-unan, dre selaou brezhonegerien ampart (kalz anezho a zo e Bro-Dreger), o selaou ar Radio ivez (Radio Kreiz-Breizh ha Radio Kerne dreist-holl). Hag abaoe m’emañ war e leve en deus bet amzer da sevel skridoù. Difazier e Skol Ober eo bet ivez e-pad meur a vloaz.\nSkrivañ a ra ar pezh en deus kavet plijus pe displijus er vuhez : darvoudoù eo bet fromet ganto ; istorioù ijinet gantañ ; ar garantez evit bro e yaouankiz, evit an natur...\nBrizh-Heol, Mouladurioù hor yezh 1999 Brizh-Heol : Ar sklêrijenn hag an deñvalijenn mesk-ha-mesk, sede spered an danevell. Mont a reer eus ar gwirvoud d’an hunvre hed-ha-hed ar pajennoù.\nTiriadoù ar Gwalarn, Mouladurioù hor yeah, priz liseidi Diwan 2001. Tiriadoù ar Gwalarn : Klask an arz speredel eo klask an eurvad, gwelout an arz speredel eo kaout al levenez da viken. Setu ar pezh a lavar henvroidi aodoù ar gwalarn.\nRicher ar Faou, divyezhek, embannadur prevez 2003\nHuñvreoù Pêr Mortolod, an Alarc’h embannadurioù 2005\nHuñvreoù Pêr Mortolod : Peder danevell a ya d’ober al levr : Huñvreoù Pêr Mortolod : Distro ur martolod d’e vro c’henidik, klask a ra adkavout bro e vugaleaj. Ur paotr-yaouank-kozh a zo anezhañ, maget e vez e hunvreoù gant maouezed iskis. Un deiz e teu unan war-wel da vat, Lara Brenner hec’h anv.\nEn-dro d'al lenn-vor, Al Liamm 2014\nBarzhonegoù, skridoù allAozañ\nEmzivaded ha Gorre-Hañveg, al Lanv niv. 110\nRicher ar Faou, Al Liamm niv. 356\nMenez C’homm, Aber niv. 24\nBrest, Al Liamm, niv. 360\nMe ’grede, Al Lanv, niv. 112\nLizher an hini a garan, en Karantez dispaket, an Alarc’h 2007\nAn hent treuz : E petra e soñj ul liseadez klas termen ? Ur plac’h yaouank ha ned a ket da-heul ar re all. Evit mont d’al lise ez a a-wechoù gant un hent treuz, tremen a ra hebioù ur gengiz he stalafioù serr. Piv eo an den didrouz damwelet ganti e-barzh al liorzh ?\nAr sparfell : Ur wech e oa ur c’helenner lizhiri hag ur skolajiad. Daou-ugent vloaz war-lerc’h ez a ar skolajiad war roudoù ar c’helenner kozh, deuet da vezañ romantour brudet\nMe garfe bout ul labous-mor : Goude un hir a harlu e tistro an daneveller da borzh-mor e yaouankiz. Porzh-mor Brest an hini eo. Cheñchamantoù bras a zo bet abaoe...\nAdtapet diwar « https://br.wikipedia.org/w/index.php?title=Jef_Gedez&oldid=1819737 »\nDernière modification le 8 Gen 2019, à 15:38


Pajenn:Sales - Introduction d’ar Vuez devot.djvu/450 - Wikimammenn\nPajenn:Sales - Introduction d’ar Vuez devot.djvu/450\n2. Pe e disposition ema ho calon-hu en egard da C’hourc’hemennou Doue ? ha c’hui a guef ar Gourc’hemennou santel-se mad, douç hac agreabl ! Ah, va Philotee, nep en deveus ur gout mad hac ur stomac yac’h, a gar ar boued mad, hac a gassa ar boued fall.\n4. Pe e disposition ema ho calon-hu evit an exerciçou spirituel : ha c’hui o c’har-ii ? ha c’hui a ra istim anezo ? ne enouit-hu quet ganto ? ha chui na douc’h quet degoutet diouto ? pe da hini eus an exerciçou-se en em santit-hu mui pe nebeutoc’h douguet ? da lavaret ho pedennou diouz nos ha diouz vintin, da vonr d’an Oferen, da glevet comsou Doue, da ober lecturiou spirituel, d’en em antreteni ha da vedita var draou mad, da sevel ho calon etrese Doue alies var an deiz, da vont da gofes, da gue-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/450&oldid=118626 »


Pajenn:Caer - Pevar Aviel.djvu/71 - Wikimammenn\nPajenn:Caer - Pevar Aviel.djvu/71\nPareans eun den kemeret gant an diaoul. Pareans mamm-gaer Per ha calz re all e Capharnaum hag er Galilee. (S. Vaze, VIII, 14-17 ; IV, 23-25 ; S. Marc, I, 21-39 ; S. Lucas, IV, 31-44).\nMont a rejont e Capharnaum. Da zeveziou ar Sabbat, Jesus a iea er synagog hag a gelenne anezho. Estlammet oant gant he gelennadurez, rag kelen a rea evel unan hag hen deus galloud, ha n'e ket evel an doctored. Hogen, bez' ez oa en ho zynagog eun den kemeret gant eur spered hudur, a ioa eat an drouc-spered en he gorf, hag ec'h en em lakeas da ioual gant eur vouez crenv : « Lezit ac'hanomp. Petra falvezit diganeomp, Jesus a Nazareth ? Ha deut oc'h evit hor c'holl ? Me ' c'hoar piou oc'h : c'houi eo Sant Doue. »\nJesus a c'hourdrouzas anezhan en eur lavaret : « Tav ha kea euz an den-ze. » Neuze ar spered hudur he fourgassas, he strinkas d'an douar, e creiz an dud, hag a ieas er meaz anezhan en eur daoler eur iouaden vras, mes eb noazout d'ezhan.\nAn holl a oue souezet ha spontet hag a c'houlenne an eil digant egile : « Petra eo an dra-man ? Petra eo ar gelennadurez nevez-man ? Setu e kemenn gant galloud ha nerz d'ar sperejou hudur hag e sentont outhan, hag ez eont kuit. »\nHag he vrud a en em skignas dioc'htu dre holl vro ar Galilee.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/71&oldid=123333 »


Kanke (anvet ivez Sugawara no Michizane, eus Ogura Hyakunin Isshu)\nSugawara no Michizane (菅原道真 26 Meurzh 845 - 903) a oa ur c'helenner, ur barzh, hag ur politikour en deus bevet e-kerzh marevezh Heian Japan. Sellet e vez outañ evel ouzh ur barzh ampart-kenañ, dreist-holl er varzhoniezh sinaat.\nGanet e oa bet en un tiegezh lenneien. E servij al lez e oa bet e diegezh, e dad-kozh peurgetket. Kelenn a raent an istor er skol vroadel evit an danvez kargidi. Savet e oa bet ur skol brevez gant e dad en e vaner ha kelenn a rae d'ar studierien en em briente evit kenstrivadeg mont e-barzh ar skol vroadel pe a oa mennet da vont da varnerien.\nDegemeret e voe Sugawara er genstrivadeg ha mont a reas en Daigaku, anv an akademiezh vroadel d'ar mare-hont. Goude bezañ diplomet e krogas gant e vuhez el lez evel kelenner. Anvet e voe ivez da gargiad ar gouarnamant. A-drugarez d'e varregezh war ar sinaeg e veze lakaet da labourat evit an diplomategezh a-wechoù ha da zegemer kannaded estren. Ouzhpenn e labour el lez e rae war-dro ar skol brevez bet savet gant e dad. Anvet e voe ivez da Monjo Hakushi, ar garg kelenn uhelañ en Daigaku. Ar garg-se a veze sellet outañ evel ar garg enorusañ a c'halle bezañ tapet gant un istorour.\nD'ur mare bennak e voe kollet gantañ e vrud el lez hag anvet e voe da c'houarnour ur broviñs. Ne oa ket ar wech kentañ dezhañ bezañ anvet da gargoù evel-se c'hoazh met betek-neuze n'en doa ket bet da guitaat al lez evit kelo-se. Koll a reas e garg a gelenner el lez ha rankout a reas moarvat mont da chom d'ar broviñs bet lakaet dezhañ. Pa savas un tabut politikel etre an Impalaer Uda ha Fujiwara no Mototsune avat e kasas e skoazell da Mototsune a ouias kas an dorzh dezhañ d'ar gêr. Daoust ma ne oa ket echu e amzer gouarnour gant Sugawara c'hoazh e voe galvet en-dro da Gyoto\nKargoù uhel a voe fiziet e Sugawara e lez an Impalaer Uda met e 901 e voe iriennet a-enep dehañ gant e eneber Fujiwara no Tokihira ha torret e voe eus e gargoù hag anvet da gargiad bihan e Dazaifu, e Proviñs Chikuzen Kyushu. Goude e varv reuzeudik, e-unanik, e kouezhas ar vosenn hag ar sec'hor war ar vro ha mervel a reas mibien an Impalaer Daigo an eil war-lerc'h egile. Skoet e veze ingal Hall Degemer ar Palez Meur (shishinden) gant al luc'hed ha reuziet e voe kêr gant kaouadoù avel tourmant ha dour-beuz sizhunvezhioù-pad. Lakaet e voe ar gwalennoù-se war gont spered kounnaret Sugawara marvet en harlu ha savet e voe un templ shinto anvet Kitano Tenmangu e Kyoto, gouestlet dezhañ. Adroet e voe e gargoù hag e ditloù da Sugawara goude e varv ha diverket e voe eus ar marilhoù kement meneg a rae anv eus e vuhez en dispell. Douekaet eo bet Sugawara evel Tenjin-sama, pe kami pe gouzieg. Hiziv an deiz ez eus kalz a demploù en e enor e Japan.\nGant sugawara e voe divizet paouez gant kannaderezh an Impalaer da Sina e 894, dre ma soñje dezhañ ne oa ket ken skedus an dierniezh Tang ken.\nAdtapet diwar « https://br.wikipedia.org/w/index.php?title=Sugawara_no_Michizane&oldid=1942632 »


Continental Army a vez graet eus lu kentañ Stadoù-Unanet Amerika. Savet e oa bet gant an Eil Continental Congress goude ma voe kroget Brezel dieubidigezh ar Stadoù Unanet gant an trevadennoù amerikan dindan beli ar Rouantelezh-Unanet.\nBaleadenn da Valley Forge gant William Trego. George Washington e-penn ar C'hontinental Army e 1777.\nLakaet e oa bet da dalvezout dre ur mennad lezennel d'ar 14 a viz Even 1775, krouet e oa bet gant ar soñj unvaniañ an nerzhioù milourel degaset gant pep hini eus an trizek trevadenn a oa emsavet. Ar C'hontinental Army a oa harpet gant bezenoù lec'hel lies ha bagadoù soudarded chomet dindan beli stadoù. Ouzhpenn-se e oa bagadoù soudarded emren. Ar Jeneral George Washington a oa penn-uhel al lu-se e-pad holl padelezh ar brezel.\nEmgann Guiliford Courthouse d'ar 15 a viz Meurzh 1781\nDarn ar C'hontinental Army a oa bet divodet e 1783 goude skrid-emglev Pariz a lakae fin d'ar brezel. Ar rejimantoù 1st ha 2nd Regiment a voe adimplijet evit sevel diazez Lejion Stadoù-Unanet Amerika e 1792 dindan urzhioù ar jeneral Anthony Wayne. Al lejion-se a voe diazez an e krouidigezh an United States Army e 1796.\nAr C'hontinental Army a oa savet gant soudarded eus an 13 trevadenn ha goude 1776, eus an 13 Stad nevez krouet. Pa voe kroget brezel dieubidigezh Amerika gant emgannoù Lexington ha Concord d'an 19 a viz Ebrel 1775, ne oa ket eus ul lu gant ar reveulzierien. A-raok an emgannoù-se e oa bet savet bezenoù gant pep trevadenn. Ar soudarded a oa da gentañ keodedourien-soudarded darn-amzer evit an difenn lec'hel. Goude-se e oa bet savet rejimantoù rannvroel evit talañ ouzh darvoudoù grevus evel ar Brezel Gall Indian eus 1754–63. Gant ma oa al liammoù o virviñ etre Breizh-Veur hag an trevadennoù Amerikan goude fin ar brezel-se, an trevadennerien o devoa kroget da sevel bezenoù o soñjal e oa brezel o tont. Aet e oa kalz war-raok an niver a izili er gourdonadennoù goude ma voe tremenet dekred an Intolerable Acts eus 1774.\nAn drevadennerien evel Richard Henry Lee o doa kinniget sevel un nerzh bezen broadel, siwazh dezo ar C'hentañ Congress trevadennel a oa savet a-enep. Pep trevadenn a felle dezhi chom emren.\nD'an 23 a viz Ebrel 1775, ar Massachusetts Provincial Congress a roe an urzh da sevel ul lu trevadennel savet gant 26 rejimant kompagnunezh. New Hampshire, Rhode Island, ha Connecticut a save goude-se nerzhioù bihan lu bihan. D'ar 14 a viz Even 1775, ar Second Continental Congress a lakae da dalvezout krouidigezh ul lu kevandirel evit an difenn. Degemeret e oa bet an nerzhioù lu tro-dro Boston (22 000 soudard) ha New York (5000). Savet e voe memes-tro an 10 kompagnunezh lu trevadennel kentañ. Ar c'hevrad a oa evit ur bloavezh. Soudarded Pennsylvania, Maryland, Delaware ha Virginia a voe implijet evel troadegiezh lijer. Savet e oa bet evel-se ar 1st Continental Regiment e 1776.\nD'ar 15 a viz Even 1775, ar C'hongres a zilenne a-unvouezh George Washington evel penn-uhel al lu. Savet e oa eñ a-du ha chomet e voe e-penn al lu a-hed ar brezel hep kaout gopr ebet. Ne oa kemeret e kont ar frejoù nemetken.\nD'an 18 a viz Gouhere 1775, ar C'hongress a embanne un urzhiad d'ar bezenoù evit "all able bodied effective men, between sixteen and fifty years of age." Ne oa ket ral da gaout emouestlidi yaouankoc'h evit 16 vloaz, darn an trevadennoù n'o devoa ket ul lezenn harz gant ar gerent evit ar re a-zindan 21 bloaz (oad gour).\nMa oa darn ar soudarded tud gwenn, bez e oa ivez tud du kement hag indianed er C'hontinental Army.\n1781, tresadenn eus soudarded ar C'hontinental Army eus Kampagn Yorktown o tiskouez ur soudard troadegiezh du war an tu kleiz pellañ. Un ezel eo d'ar 1st Rhode Island Regiment, unan eus rejimantoù ar C'hontinental Army savet gant un darn eus ar vrogarourien du.\nAdtapet diwar « https://br.wikipedia.org/w/index.php?title=Continental_Army&oldid=1880626 »\nDernière modification le 7 Gou 2020, à 16:02\nKemmoù diwezhañ degaset d'ar bajenn-mañ d'an 7 Gou 2020, da 16:02.


Fenikianeg - Wikipedia\n(Adkaset eus Fenikeg)\nKomzet e : Liban, Tunizia, Spagn, Malta, Sikilia, Sardigna, Korsika, Su Bro-C'hall\nRannved : en-dro d'ar Mor Kreizdouar\nKomzet gant : yezh varv\nRenkadur : yezh varv\nFamilh-yezh : Yezhoù afrez-aziatek\nKod SIL PHN\nUr yezh semitek eus is-skourr ar yezhoù kananek eo ar fenikianeg (fenikianeg: dabarīm Pōnnīm/Kana'nīm, "komzoù fenikianek/kananek") komzet gwechall e Liban, Tunizia, Spagn, Malta, Sikilia ha meur a vro all. Ur yezh varv an hini eo, aet da get er VIIvet kantved. Skrivet e veze gant al lizherenneg fenikianek er c'hantvedoù kentañ ha gant al lizherenneg latin da c'houde dismantr Kartada e 146 kent JK.\nNe anavezer ar fenikianeg nemet dre enskrivadurioù evel re arched Ahiram, re bez Kilamuwa, pe hini Yehawmilk e Biblos, ha dre un nebeud spisc'herioù a zo bet kavet a-wezhioù e levrioù skrivet e yezhoù all. Skrivagnerien roman evel Sallustus a veneg levrioù skrivet e fenikianeg, met n'eus deuet hini ebet betek ennomp nemet dindan stumm un droidigezh e vefe (skridoù Mago, da skouer) pe dindan stumm bommoù e pezhioù-c'hoari Plautus.\nLevezonet h edeus ar yezh-se meur a yezh all deveret eus an arabeg (Sellet ouzh arabeg rannyezhel).\nSkrivet e veze ar fenikianeg gant al lizherenneg fenikianek. Implijet ha kopiet eo bet gant pobladoù all ha diwanet eo e-giz-se al lizherenneg c'hresianek hag al lizherenneg arameek.\nKod ISO 639-2 : phn000\nAdtapet diwar « https://br.wikipedia.org/w/index.php?title=Fenikianeg&oldid=1559318 »\nKemmoù diwezhañ degaset d'ar bajenn-mañ d'an 9 Meu 2014, da 20:24.


Pirates normands au IXe siècle taolenn gant Evariste-Vital Luminais. Vikinged o tapout un thrall.\nDornigoù Sklavenfessel savet gant ar vikinged.\nUn thrall (Norseg kozh/Islandeg: þræll, Norvegeg: trell, Daneg: træl, Svedeg: träl) a oa ur sklav pe serv en douaroù skandinavian da vare ar Vikinged. En hensaozneg e veze lavaret þēow. Statud ur þræll pe þēow a oa disheñvel a-grenn diouzh statud an dud dieub (karl, ceorl) ha tud an noblañs (jarl, eorl). E latin krennamzerel pe e lezennoù kozh ar C'hermaned e veze graet servus anezho. An aozadur sokial gladdalc'hel gant ar served a gendalc'has betek ar Grennamzer uhelañ.\nAr Thrall-ed e oa ar renk labourerien izelañ er gevredigezh skandinavian. Ar re-se a oa a orin norzheuropat ha lakaet da sklaved abalamour d'o dle, ma oant prizonidi brezel, pe bugale served all. Ar Thrall-ed e Skandinavia n'o doa gwir ebet, o doareoù bevañ a oa liammet-tre gant o mistri. Un ekonomiezh sklaved a oa graet ganto. An ekonomiezh-se a oa unan o tont eus ar skrapadennoù, ar sklaved a oa teñzorioù-brezel hag un diazez d'an ekonomiezh Viking.\nLod eus an istorourien a lavar e oa un tregont bennak a sklaved e pep tiegezh viking, darn anezho en gwirionez a oa perc'henn war unan pe zaou d'ar muiañ. E 1043, Hallvard Vebjørnsson, mab un noblañs lec'hel eus distrig Lier, a voe lazhet pa glaske difenn ur vaouez thrall diouzh ur strollad tud a rebeche dezhi bezañ laer. An Iliz a savas a-du a-grenn gant e obererezh, lakaet e voe da verzher ha santelaet evel Sant Hallvard, sant patrom Oslo.\nMare an argadennoù Viking a oa aet goustadik da get en XIvet kantved ar pezh a oa bet fin an tapout sklaved.\nAdtapet diwar « https://br.wikipedia.org/w/index.php?title=Thrall&oldid=1894720 »\nKemmoù diwezhañ degaset d'ar bajenn-mañ d'an 11 C'hwe 2021, da 14:17.


Restr stlennegel - Wikipedia\nImplijet vez fichennaoueg gant tud zo ivez.\nUn heuliad stlennoù daouredel eo ur restr eleze un heuliad a niveroù 1 ha 0. Kadavet e c'hell bezañ ar restr-se da virout roudoù ar stlennoù. Ur restr kediet gant nodoù kadavet dindan stumm eizhbitoù a zo ur restr destenn.\nKadavet e vez ar restroù war ar gantenn galet peurvuiañ hogen e c'heller kadaviñ anezhi ivez war gantennoù helam evel ar c'hantennoù vouk (kantennoùigoù), ar c'hantennoù stumm (CDoù) pe ar c'hantennoù luc'h.\nRenket e vezont e-barzh kleurennoù, o-unan renket e-barzh ur gwezennad. War ar skoroù kadaviñ e vezont renket e-barzh reizhiadoù restroù.\nEnboneget eo ar stlennoù kadavet d'ober ur restr hervez an arload e oa bet dasveret ar roadennoù gantañ. E-gizh-se e c'heller komz eus restroù testenn, restroù sten, restroù reizhiad, restroù skeudenn ha kement 'zo. Meur a zoare d'enbonegañ ar stlennoù a vez arveret neuze ha pep hini eus ar reizhiadoù korvoiñ en deus un diskoulm dezhañ da anavezout pep hini eus ar restroù hervez o enbonegadur.\nPeurvuiañ, e vez kadavet ur restr oc'h ouzhpennañ da zibenn o anv un astenn a roio al lank d'ar reizhiad korvoiñ d'anavezout anezhi ha da zigoriñ an arload azas d'he lenn ; dindan ar stumm-se : "anv-ar-restr.astenn" . Hogen diwallit ! n'eo ket peogwir e vije bet kemmet an astenn e kemmje rizh ar restr. Un ditour evit ar reizhiad korvoiñ eo nemetken an astenn.\nHirder an anv hag hini an astenn a c'hell kemmañ hervez ar reizhiad korvoiñ.\n> Eizh nod evit an anv ha 3 evit an astenn gant DOS\n> 256 nod evit an anv hag an astenn gant Windows 95/98/NT\n> 256 nod gant ar reizhiadoù UNIX\nSetu un nebeud astennoù arveret gant ar reizhiadoù Microsoft :\n.avi klip video. Galloud a reont bezañ lennet gant ul lenner liesvadia\n.bmp skeudenn mentrezh Bitmap. Galloud a reont bezañ lennet gant forzh pe goulev kevregañ\n.bat ur restr destenn eo a endalc'h un heuliad arc'hadoù DOS erounet an eil goude egile\n.bin restr o enderc'hel stlennoù en areg daouredel\n.dll restroù reizhiad\n.doc restroù teul (Microsoft Word pe WordPad)\n.drv driver (sturioù trobarzhelloù)\n.dwg restroù AutoCad\n.exe restroù erounedus\n.html restroù gourtestenn kenrouedad\n.inf restroù ditouroù evit ar periant\n.jpeg restroù mentrezh JPeg\n.mid restroù sten mentrezh MIDI\n.mp3 restroù klev MP3\n.sql areg SQL\n.xls restroù Microsoft Excel\nEvit ar reizhiadoù korvoiñ UNIX, da skouer Linux, n'eo nemet an astennoù ur c'hendivizad envel stag ouzh ur gwazadur pe ur meziant (ne vez ket ardoet an astennoù gant ar reizhiadoù UNIX). A-wechoù evelkent e vez red doujañ ouzh ar c'hendivizad da skouer evit restroù tarzh an areg C. Setu un nebeud astennoù evit ar reizhiadoù-se :\n.c restroù tarzh an areg C\n.cc restroù tarzh an areg C++\n.f restroù tarzh an areg Fortran\n.o disoc'h ur c'hempunadur d'un areg C, Fortran ....\n.a mezarc'h diasavel\n.so mezarc'h dialuskel\n.sh areg "shell"\n.icon restroù skeudenn\n.txt restroù testenn\n.taz restroù TAR\n.torrent See Torrent file\nAdtapet diwar « https://br.wikipedia.org/w/index.php?title=Restr_stlennegel&oldid=1984309 »\nDernière modification le 2 Ebr 2022, à 18:44\nKemmoù diwezhañ degaset d'ar bajenn-mañ d'an 2 Ebr 2022, da 18:44.


fuzuilhoù - Wikeriadur\nSavet diwar an anv-kadarn fuzuilh hag an dibenn-ger -où\nFurm lies an anv-kadarn fuzuilh\nUn abardaez, war-dro peder eur diouzh an noz e kreiz ar goañv, e voe gwelet soudarded, ganto o fuzuilhoù karget, o vont er-maez eus a gêr Lambal. — (Lan Inizan, Emgann Kergidu 1, Brest, 1877, eil emb. Al Liamm 1977, p. 35.)\nDa ziouall Paol hag Anna Roue, rak, da houma ive, oa gourc'hemennet chom er zolier, oa lezet pevar zoudard, ho fuziliou karget, gand urz da denna didruez, mac'h esache Paol mont kuit, pe re-all dont d'her c'herc'hat. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 68.)\nEur vriad fuzuilhou a dapis hag a daolis en tan tostan: an tennou raktal da strakal gant ar flamm. — (Erwan ar Moal, Pipi Gonto, Kemper, 1925, p. 161.)\n[...], met kaer hor boa gortoz ne oa kelou ebet eus o sabrinier hag o fuzuilhoù. — (Jarl Priel, Amañ hag Ahont, Al Liamm, 1957, p. 282.)\ngalleg : fusils (fr)\nAdtapet diwar « https://br.wiktionary.org/w/index.php?title=fuzuilhoù&oldid=263796 »\nKemmoù diwezhañ degaset d'ar bajenn-mañ d'an 22 Meu 2018, da 10:14.


Eusebius Caesarea - Wikipedia\nUr pennad Eusebius zo ivez.\nUr pennad Caesarea zo ivez.\nEusebius Caesarea, e gregach Eusebios o Kaisareias (Ευσέβιος ο Καισαρείας), (war-dro 260–339) a oa un doueoniour hag un istorour-an-iliz e penn kentañ ar IVe kantved. Arc'heskob Caesarea Maritima, e Palestina, e oa. Anavezet eo ivez evel Eusebius Pamphili, da lavarout eo "Eusebius [kile] Pamphilus".\nN'eo ket anavezet evel unan eus Tadoù an Iliz met a bouez bras eo e skridoù evit anavout tri c'hantved kentañ istor an iliz kristen. Un istor koshoc'h, bet skrivet gant Hegesippus, zo meneget gantañ, nemet kollet eo bet.\n1.2 Liammoù arall\n2 Menegoù arall\nHistoria Ecclesiastica (Christian Classics Ethereal Library (CCEL))\nVita Constantini (CCEL)\nContra Hieroclem (Tertullian Project)\nDemonstratio Evangelica (Tertullian Project)\nEncomium of the Martyrs (Tertullian Project)\nHistory of the Martyrs in Palestine (Istor merzherien Palestina) (Tertullian Project)\nOnomasticon (Tertullian Project)\nPraeparatio Evangelica (Tertullian Project) (troidigezh saoznek)\nTheophania (Tertullian Project) (troidigezh saoznek)\nTo Carpianus (Tertullian Project) (troidigezh saoznek)\nLetters (Lizheroù) (Patristics In English Project\nEusebius of Caesarea en Tertullian Project\nDiwar-benn istorourien gristen an Henamzer\n"Eusebius Of Caesarea." Encyclopædia Britannica. 2005. Encyclopædia Britannica Premium Service. 4 Dec. 2005 <http://www.britannica.com/eb/article-9033282>. Hervez ar meneg, Eusebius ne oa ket un istorour meur anezhañ.\nAdtapet diwar « https://br.wikipedia.org/w/index.php?title=Eusebius_Caesarea&oldid=1985366 »\nKemm diwezhañ d'an 8 Ebr 2022 da 16:15\nKemmoù diwezhañ degaset d'ar bajenn-mañ d'an 8 Ebr 2022, da 16:15.


Guirionéeu ag er Religion/Chapistr 92 - Wikimammenn\nGuirionéeu ag er Religion/Chapistr 92\n◄ Er gred intampius eit salvedigueah en ineanneu. Grèd eit salvedigueah er vugalé. Ag en exampl vad. ►\nCHAPISTR DEUZÉC HA PUAR-UIGUÊND.\ngrèd eit salvedigueah er vugalé.\nUr hroaidur, hag é houyehé-ean rah é batér pen-d’er ben, hag hemb fariein én-hi, n’en dé quet calz abilloh eid éraug, ma ne gompren quet petra e lar. Ur guir benac a gatechim disquet dehou n’en dé quet treu erhoalh, red-é open el lacat de gomprenein querclous er guirieu ag é gatechim èl er ré ag é batér.\nI. Petra e zou caus d’en dud youanq lezel quement en droug hag er fal de gresquein én-hai a vusul ma cresquant ind-memb. Allas ! er ræson crihuan marcé e zou rac n’ou dès chet disquet calz er gùirionéeu ag ou religion, hag er péhig e houyant, n’er homprenant quet, pé mar er homprenant un tamig benac, ne chongeant quet a galou vad ér péh e senefi. Mam maleurus, na diffréussetoh-hui de lacat é spered hou merh en hoant de bligein d’er bed ! na fonnaplet en hi hasset-hui él léhieu ma cavou nehi rai abret er moyand de gompren en droug. Tad glorius, na cablusset oh-hui é vout sourciussoh a zisquein d’hou pautrèd penaus é teliant hun den ér bed, én ou marhadeu ha foërieu, quèntoh eit disquein dehai penaus é helleint hun den a dré grabanneu en diaul ha penaus é ma ret dehai gobér eit cârein ha chervigein Doué. Hui e hra gueu doh hou pugalé mar ou groet pinhuiq hemb gobér a nehai crechénion vad. Gùel-é a dra-sur ma veint peur a vadeu en doar, ha ma veint carguet a vertuyeu hag a zougeance Doué : hui e rei en dehuéhan madeu-ce dehai dré un instruction vad.\nQuetan sourci un tad hag ur vam e zou disquein mad er religion d’ou bugalé ; mar lausquant en devér sacret-cé a costé, en diaul e zei de vout mæstr dehai é cours. Ur hroaidur ne houlen meit disquein, ha dré en desir gredus en dès de rein mâgadur d’é spered, ean e cheleu doh er hetan mæstr hum guenig dehou. A vihan é quemérér er plég : mar faut t’oh enta salvein hou pugalé, disquet dehai penaus gobér er mad, pé en droug-spered e ziscoei dehai penaus gobér ou dannation.\n1° Èl-cé, goudé m’hou pou diazéet én ou haloneu er hetan poéndeu ag ou religion, casset ind d’er predégueu, d’er hatechimeu e hrér én ilis, ha mar hou pehé-hui bet er bonheur de gleuèt conzeu Doué ar en dro guet-hai, n’ancoéhet quet a ou espliquein hoah dehai a pe zehoh d’er guér.\n2° Mar e hoès er moyand d’ou scôlat, ne vanquet quet ag er gobér ; mæs sellet é péh dorn lacat er préciussan ag hou trezolieu. En inean tinér-cé péhani e hoès goarnet guet ur sourci quer bras, hà hui e garehé hi lacat bermen étré deourn ur blei benac ? Ne laquet quet enta jamæs hou pugalé guet ur mæstr scôl péhani e hellehé rein goal-scùir dré é gonzeu pé dré é œvreu. A pe gasset hou pautrèd de guér é pansion, sellet ehué é péh sort tyér ou lacat, ha ne vern péh quen a fæçon é cavehoh un ty-tavarn, n’ou laquet quet jamæs inou. Rac, hag é vehé tud réglet mad ér pèn a nehi, abret pé dehuéhat en hum gav ur fal-dra benac de monnèt dehi. Ha hui er gouér, ne faut quet calz a dra eid ampouisonein calon ur hroaidur youanq.\nII. Ne vou quet hemb quin un tad hag ur vam en devou recompance guet Doué mar disquant erhat ou bugalé de vihuein èl gùir grechénion, mæs quement hanni e hum garg ag er gobér. Hilleih a dud en dès cavet un inour bras aveit-hai disquein er religion d’er vugalé, dré er chonge santel-men ou dès bet : penaus ne vern péh quer peur ha quen dihouyêc-ind, ind ou dès neoah coustet forh kir d’hur Salvér Jesus-Chrouist, rac ind ou dès talhuet dehou ol é Hoaid précius. Ur ræson aral e hel hoah rein courage d’en dud gredus, péré e instruge a volanté vad er vugalé, e zou rac en hâd ag er vertu, péhani e streâuant ér haloneu tinér-cé, e bourfitou abret pé dehuéhat eit salvedigueah en ineanneu hag eit gloër en Eutru Doué, ha ne faut quet credein penaus er vugalé ne gârant quet er vertu ; anfin hur Salvér e hré stad vras ag er vugalé ; ean ou ra d’emb èl scùir de héli mar fautemb monnèt d’en nean. Ma n’en det, em’ean, de vout haval doh-t-hai, n’hou pou quet ranteleah en nean. Ha ne vern quet péh quen dibarfæt ha quer scan a bèn vé ur hroaidur, Jesus-Chrouist e lar neoah : dihoallet a zisprisein unan ag er vugalégueu-cé, rac ou selèd-mad e huél face me Zad péhani e zou én nean.\nNi e zeli-ni ehué bout én gorto a huélèt un dé face adorabl en Eutru Doué, mar béemb gredus de secour er vugalé d’hobér ou salvedigueah, ha mar béemb eit-hai èl Ælèd-mad.\nUn dén santel e laré, a pe oé prest de verhuel, é havalé guet-hou gùélèt un nivér a vugalé, en doé instruget, é tonnèt en arben dehou eid en ambrug dedal trôn en Eutru Doué. Péh ul lehuiné én ær ag hou marhue, p’en dei en ineanneu hou pou secouret d’hum salvein én hou ç’arben eit discoein d’oh el léh caër hou pou gouniet dré er hatechimeu hou poé groeit dehai. Er ré e zisq er religion d’er réral e splannou, emé er Spered-Santel, èl stirèd liguernus épad en éternité. O tud santel diâr er mæzeu, pe houyehoh na caërret ul léh e brepar d’oh ér baraouis er boén e gueméret de larèt catechim d’er vugalé e dolpet bamdé én dro d’oh, guet ur grèd nehué é ridehoh ar ou lerh eid ou dégass devat oh de gleuèt conzeu Doué !\n1° Me fligeadur vou hum ziscoein gredus eit salvedigueah er vugalé ; rac mé mant douguetoh eid en dud aral de bourfitein a hræceu Doué ; rac mé mant pur a béhèd, ha ma rantant ér stad santel-cé muyoh a hloër d’en Eutru Doué. — 2° A pe rein aviseu mad hag a pe larein catechim dehai, me zihoallou a rein hanauedigueah dehai ag en droug ne hanàuant quet. — 3° Me zihoallou a lacat el lézen de vout rai rust dré er guirieu e larehen dehai ; mæs m’hi discoei dehai el douce ha scan de zoug. — Men Doué, reit t’ein er græce de zisquein erhat er vugalé.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_92&oldid=90995 »\nKemmoù diwezhañ degaset d'ar bajenn-mañ d'an 29 Eos 2016, da 17:38.


Renaud Séchan - Wikipedia\nGant ar ger Renaud e tegouezher amañ. Evit sterioù all ar ger, gwelit Renaud (disheñvelout).\nRenaud Séchan, anavezetoc'h evel Renaud, ganet d'an 11 a viz Mae 1952 e Pariz, zo ur c'haner gall, bet un tamm aktour. 26 fladenn en deus graet, kanet e galleg hag e luc'haj gantañ. Lakaat a ra en e ganaouennoù fent, from ha e savboentoù war ar gevredigezh evit difenn gwirioù mab-den, an ekologiezh pe c'hoazh an enebarmeerezh.\nBoucan d'enfer (2002) eo e albom muiañ gwerzhet gant 2 130 000 pladenn werzhet e Frañs, ha war-lerc'h emañ Morgane de toi (1983) gant 1 480 000 skouerenn gwerzhet ha Mistral gagnant (1985) gant 1 315 000 skouerenn gwerzhet.\nE bladenn Molly Malone – Balade irlandaise (2009) zo bet gwerzhet 200 000 skouerenn anezhi.\nC'hoariet en deus en un dek film bennak. E roll brudetañ eo Etienne Lantier e Germinal sevenet gant Claude Berry.\n(fr) Lec'hienn ofisiel Renaud\nAdtapet diwar « https://br.wikipedia.org/w/index.php?title=Renaud_Séchan&oldid=1931699 »\nKemmoù diwezhañ degaset d'ar bajenn-mañ d'an 2 Gen 2022, da 22:24.


Buhez ar Sent/1912/Jerard Majella - Wikimammenn\nBuhez ar Sent/1912/Jerard Majella\n◄ Konogan Jerard Majella Mac’harit-Mari ►\nC’houezekvet devez a viz Here\nSant Jerard Majella\nJ erard-Mari Majella a deuas er bed d’ar c’houec’h a viz ebrel 1726, en Muro, ugent leo diouz Napl.\nE dad a oa kemener.\nAdalek e vlaveziou kentan, plijadur Jerard oa bezan oc’h ober ôteriou bihan hag o tesrevel lidou an Iliz. En kichen Muro eman chapel Kapotignano, elec’h mac’h enorer eur skeuden eus an Itron-Varia, ar Mabig Jezuz ganti war he brec’h. Da bemp bla, Jerard a yeas di eun devez, ha kerkent ha ma oa daoulinet, ar Mabig Jezuz a ziskennas diwar brec’h e vamm da zont da c’hoari gantan, hag a roas d’ezan eun dorz vara gwiniz. Ar bugel, laouenik holl, a gasas ar prof d’e vamm : « Piou en deus roët an dra-ze d’it ? » a c’houlennas houman.\n— Mab eun itron gaer on bet gantan o c’hoari, » eme ar bugel.\nAn dra-ze a ’n em gavas ouspen eur wech. War-dro e seiz vla, Jerard en devoa c’hoant bras da vont da gommunian. Eun devez e tostaas ouz an dôl zantel ; ar beleg a oa o rei ar gommunion a gavas anezan re yaouank, hag a chômas hep rei d’ezan an hosti santel. Ar c’hrouadur a yeas er-mêz eus an iliz, an daerou en e zaoulagad. En noz war-lerc’h, an arc’hêl sant Mikêl a deuas da zigas d’ezan bara an Ele. Eur wech-all ma oa war e zaoulin, harp ouz an ôter, eur bugel bihan a deuas eus an tabernakl hag a roas d’ezan ar gommunion. Da zek vla, Jerard a oe roët ôtre d’ezan da azezan ouz tôl ar Zakramant. Adalek neuze e kommunias sul-gouel ha beb eil devez war ar zun.\nDa c’houezek vla, goude bezan desket e vicher a gemener, Jerard a yeas da vevel gant an ôtrou Albini, eskob Lacedonia. Rannan rê e bae en ter loden, unan evit e dud, eun all evit ar beorien, hag an trede evit anaon ar purgator.\nDa varo e vestr, ec’h eas en Urz leaned sant Ligori. Bezan e oe eur skouer evit an holl.\nBemde en em skourjeze. Dougen a re eur gouriz-houarn endro d’e ziouc’hroazel. Lakat a rê louzeier c’houero en e voed, d’e lein ha d’e goan. D’ar zadorn, e yune diwar bara ha dour. Ne gomze nemet pa veze lec’h da greski gloar Doue, d’ober vad d’an nesan ha pa veze ezom bras. Lavaret a rê : « Tu a roër d’imp da vezan sent ; gwaz a ze evidomp ma chomomp da vreinan er pec’hed. Ma ’n em gollomp, e kollfomp Doue, hag eur wech kollet Doue, petra chomo ganimp ? »\nPevar bla so oa êt da relijius, pa oe tamallet en gaou en eun doare kazus. Ne glaskas ket en em zifenn, daoust pegen es oa d’ezan hen ober. Daou viz goude, e vistri a deuas da anaout ar wirione. Neuze sant Ligori a reas evellen e veuleudi : « Goude na vefe vertu-all ebet ken en Jerard, nemet ar re hon deus gwelet an daou viz divezan, e vefe trawalc’h evit ma c’hallfen lavaret gant gwirione eo eur zant bras. »\nTremen a reas goanv 1754-1755 en Kaposel, ha laket e oe eno d’ober ar vicher a borcher. Bemde, daou-c’hant den ezommek, da nebeutan, a deue da c’houlenn an aluzen da zor ar gouent. Kaer en dije rei, Jerard a gave bepred da rei.\nAwalc’h oa d’ezan en em gaout dirak ôter ar Zakramant pe dirak ôter ar Werc’hez, evit lakat e spered d’en em veuzi en Doue ; e gorf a deue neuze da vezan ken berv gant ar garante, ma tomme an houarn dioutan, ha ken skanv ma nije evel eul lapous.\nHen, ha n’en devoa ket grêt e studi, en devoa war dreo ar bed-all muioc’h a zeskadurez eget ar brasan doktored. Anaout a rê treo an amzer da zont ha treo kuzetan ar galon ; ouspen eur wech eo bet gwelet, war an dro, en daou lec’h dishenvel. Eul levr bras a vije grêt ma vije c’hoant da rei hano kement klanvour a bareas. Mervel a reas d’ar 16 a viz here 1755, o ren e navet bla warn-ugent. Pi X, d’an 11 a viz kerdu 1904, a lakas e hano war roll ar zent.\nDoue a gomz d’an den : d’an den eo selaou Doue\nI. — Doue a gomz d’an dud drezan e-unan. Komz a reas da Adam ha da Eva en liorzou baradoz an douar ; komz a reas da Voyzez war gern ar Sinaï ; komz a reas d’ar Judevien, epad tri bla, dre e Vab muian-karet Jezuz-Krist.\nDoue a gomz d’an dud dre an dud dibabet gantan d’ober ar c’hefridi-ze, dre ar pab, dre an eskibien, dre ar veleien.\nDoue a gomz d’an dud dre ar Skritur-Zakr ha dre al levriou santel.\nDoue a gomz d’an dud dre an diavêz, dre gomzou a lennont pe a glevont.\nII. — Doue a gomz d’an dud dre sonjezonou hag a dreuz o ene.\nTreo zo hag a dremen en hon c’horf hep gouzout d’imp ; ar c’hlenved hag ar yec’hed, an tomm hag ar yen a zo treo a deu hag a ya drezomp, hep gouzout d’imp, kouls lavaret. Evelse e tremen ive, en goueled hon ene, kant ha kant sonjezon santel hag a lavar d’imp : « Gra an dra-man ; gra an dra-hont, » hag eo red d’imp teurel evez oute hag ober impli aneze.\nIII. — Doue a gomz d’an dud pa vezont en gortoz anezan ; Doue a gomz d’an dud pa vezont an nebeutan en gortoz d’e glevet.\nPer, Jakez ha Yan a oa war an ôd o tresan o rouejou, pa deuas Jezuz d’o fedi da vont d’e heul.\nDoue a gomz d’an dud en meur a zoare, ha dalc’h-mat, hag evit bezan war hent ar baradoz, n’eus nemet selaou mat e vouez ha senti outi.\nPa ne selaouer ket anezan, e teu ha ne gomz ket ken ; tec’hel e ra pa ne zenter ket outan.\nO Jezuz, pa ne gomzet ket d’imp, pebez tenvalijen ! Pa ne vec’h ket tost d’imp, pebez yenien ! Grêt eta ma vefomp war evez da selaou ho komzou, d’o adtremen ’n hon spered ha da zenti oute : A neglectu inspirationum tuarum, libera nos, Jesu.\nAdtapet diwar « https://br.wikisource.org/w/index.php?title=Buhez_ar_Sent/1912/Jerard_Majella&oldid=38370 »\nKemmoù diwezhañ degaset d'ar bajenn-mañ d'an 9 Gou 2012, da 08:15.


Kren-douar Shaanxi - Wikipedia\nKren-douar Shaanxi pe Kren-douar kontelezh Hua eo ar c'hren-douar marvusañ testeniekaet betek an deizoù. Soñjet e vez ez eus marvet e-tro 830.000 a dud abalamour dezhañ. C'hoarvezet eo e-kerzh ur mintinvezh d'an 23 Genver 1556 e Shaanxi, e Sina. Tizhet e voe ouzhpenn 90 kontelezh e proviñsoù Shaanxi, Shanxi, Henan, Gansu, Hebei, Shandong, Hubei, Hunan, Jiangsu hag Anhui . Distrujet e voe un takad 830 kilometr kelc'h tro-dro hag e kontelezhioù zo e varvas betek 60 % eus ar boblañs. . D'an ampoent e veve an darn vrasañ eus an dud e kevioù kalvezel toullet e tarrozioù loess a zisac'has e-kerzh an taol freuz .\nKartenn Sina a ziskouez proviñs Shaanxi (e ruz) hag ar proviñsoù all tizhet gant ar c'hren-douar (orañjez)\n1 Ar c'hren-douar\n2 Kevioù Loess\n3 Niver a reuzidi\nC'hoarvezet eo e-kerzh ren an Impalaer Jiajing eus an dierniezh Ming.\nIstimadurioù a-vremañ, diazezet war roadennoù geologel, a laka da eizh mui pe vui ampled ar c'hren-douar war skeul Richter. Daoust da hemañ bezañ bet ar c'hren-douar marvusañ hag ar pempvet gwallreuz naturel gwashañ en istor ez eus bet krenoù-douar o deus tizhet un ampled brasoc'h c'hoazh. E-pad an hanter eus ar bloaz war-lerc'h e voe kendalc'het da santout stroñsadennoù all meur a wech bep miz . E kontelezh Hua nepell eus Menez Hua e Shaanxi (Ledred 34.5, Hedred 109.7) eo bet an epikreizenn.\nSetu penaos eo bet dezrevellet e danevell vloaz sina :\nDa-geñver goanvezh 1556, ez eus c'hoarvezet ur c'hren-douar reuziek e proviñsoù Shanxi ha Shaanxi. En hor c'hontelezh eus Hua e c'hoarvezas freuz ha reuz a bep seurt. Dilec'hiet e voe stêrioù ha menezioù ha freuzet-lip e voe an hentoù. E lec'hioù zo e savas an douar a-greiz pep kreiz ha torgennoù nevez en em stummas pe neuze e sankas trumm ha genel a reas traoñiennoù nevez. E lec'hioù all e strinkas froudoù en ur serr-lagad pe e torras an douar ma teuas war wel islonkoù nevez. Ar foukennoù, tiez an ofisourien, an temploù, mogerioù ar c'hêrioù, pep tra a gouezhas d'an traoñ war an taol.\nGwallet fall e voe meur a vaen-koun eus ar c'hoad mein. War ar 114 maen Kaicheng e voe torret 40 gant ar c'hren-douar. \nGallout a reas ar c'helenner Qin Keda treuzvevañ ha testeniañ. Setu ar gentel a dennas eus ar c'hren-douar : "e deroù-tout ur c'hren-douar ne zlefe ket an dud zo en diabarzh klask mont er-maez diouzhtu. En em deuler d'an traoñ ha gortoz e blanedenn. Ha pa vefe diskaret an neizh e c'hall vioù zo enni chom dibistig a-wechoù."  Diwar ar meneg-mañ e c'haller soñjal e voe lazhet kalz a dud o pennfolliñ hag o klask tec'hout tra ma c'hallas lod a oa chomet el lec'h ma oant en em dennañ.\nGant ar stroñsadennoù e voe krennet uhelder Pagodenn vihan ar Waz Ouez e Xi'an eus 45 metr da 43.4 metr.\nD'an ampoent e veve milionoù a dud e mougevioù Loess kalvezel toullet e tarrozioù e kostez ar gompezenn Loess. Graet e vez Loess eus an douar gouelezennek bet degaset gant ar barroù-avel a-hed an amzerioù. En em stummet eo al loess gwak priellek goude milionoù a vloavezhioù gant gouelezennoù degaset gant an avelioù o tont eus dezerzh Gobi . Un douar hegrign-meurbet eo al Loess; stummet e vez aes gant nerzh an avel hag an dour. En em astenn a ra ar gompezenn loess hag he douar poultrennek penn-da-benn a-hed proviñsoù Shanxi, Shaanxi, ha Gansu, war-bouez nebeut. Ha goleiñ a ra darn eus proviñsoù all. Bevañ a rae an darn vrasañ eus ar boblañs e mougevioù anvet Yaodong toullet en torgennoù. Hennezh eo bet an abeg pennañ d'ur c'houst marvioù ken bras. Disac'het eo an douar gant ar c'hren-douar ha freuzet eo bet ar c'hevioù.\nNiver a reuzidiAozañ\n"Shaanxi" Sina 1556 830 000\n"Meurvor Indez" nr. Indonezia 2004 283 100\n"Tangshan" Sina 1976 242 000\n"Aleppo" Siria 1138 230 000\n"Gansu" Sina 1920 war-dro 200 000\nPennad pennañ : Roll krenoù-douar\nKoulz lavaret eo dibosupl priziañ ment an dismantroù deuet da-heul ar c'hren-douar-mañ. Dre voas e roer ar sifr a 830.000 a dud varv. Ken bras eo bet sur a-walc'h ment an distruj war ar perc'henniezhioù ken n'hall ket bezañ ijinet. Distrujet-lip e voe un dachenn ec'hon-spontus eus argoad Sina hag istimet e vez ez eus bet kollet betek 60 % eus ar boblañs er proviñsoù-se. Live ar freuz n'hall bezañ keñveriet nemet gant hini tarzhadenn ur vombezenn nukleel.\nKouskoude n'eo ket bet kren-douar 1556 Shaanxi ar gwallreuz spontusañ en istor Sina. Da skouer ez eus bet dekmilionoù a dud varv e-pad an tri bloavezh reuzioù naturel etre 1959 ha 1961.\nAnnals of China quoted from p.100 of 30 Years' Review of China's Science and Technology, 1949-79 evel gwelet war Google Print\nDismantroù Kren-douar Kontelezh Hua (e saozneg)\nAdtapet diwar « https://br.wikipedia.org/w/index.php?title=Kren-douar_Shaanxi&oldid=1834554 »\nDernière modification le 23 Ebr 2019, à 17:22\nKemmoù diwezhañ degaset d'ar bajenn-mañ d'an 23 Ebr 2019, da 17:22.


Thebai - Wikipedia\n(Adkaset eus Tebai)\nKartenn ma weler Thebai, e Boiotia, hag Aten en Attika.\nThebai p'edo e barr he brud.\nDismantroù kêr Thebai.\nThebai (Θῆϐαι / Thễbai, e gresianeg) pe Tebez a oa kêr bennañ Boiotia en Hellaz kozh. En istor Hellaz kozh ne oa nemet Aten ha Sparta o devoa muioc'h a bouez. Brudet e oa er mojennoù, ma lavare Sofoklez e oa « ar geoded nemeti ma veze ganet doueed gant ar maouezed ».\n1 Ar gêr a hiriv\nAr gêr a hiriv[kemmañ | kemmañ ar vammenn]\n23 820 den a oa e 2001 o chom e Thebai (Θήβα Thíva, evel m'hec'h anver hiriv).\nKadmos[kemmañ | kemmañ ar vammenn]\nOrgediñ a reas an doue Zeus ouzh Europa, merc'h Agenor, roue Fenikia, hag ar rouanez Telefassa. Da ziwall ouzh e wreg warizius Hera, e kemeras Zeus neuz un tarv gwenn da dostaat ouzh ar plac'h, e skrapas anezhi, ha kuit ganti da Enez Kreta. He zad Agenor a gasas e vibien war he lerc'h, gourc'hemenn dezho chom diskouez o fri er gêr a-raok kavout o c'hoar. Hag he mamm Telefassa gant he daou vab.\nKadmos, mab Agenor, roue Sidon, en dije diazezet kêr d-Thebai gant e gompagnuned. Kaset e oa bet ar paotr yaouank gant e dad da gerc'hat e c'hoar Europa, bet skrapet gant an doue Zeus, a oa deuet daveti dindan neuz un tarv. Goude treuziñ meur a vro setu eñ erru e Delfi. Eno e roas urzh ar Pitia da baouez gant e glask ha da heuliañ un onner, ur c'hresk loar ganti ouzh he c'hostez, a zegouezhfe gantañ hag a gasfe anezhañ betek al lec'h ma ranke sevel ur geoded nevez. Roet e oa bet ar vuoc'h da Gadmos gant Pelagon, roue Fokis, hag e kasas anezhañ betek Boiotia.\nKadmos en doa kavet al lec'h ma felle dezhañ diazezañ ar geoded nevez. Kas a reas e gavandidi davit dour da lidañ un aberzh da Atena met lazhet e voent gant un aerouant dour a ziwalle mammenn Kastalia. Ha Kadmos droug ennañ da vont da lazhañ an euzhvil. War ali Atena e lakaas dent an aerouant en douar evel pa vijent had ha diwanañ a reas tud diouzh an douar, gwisket ganto pep a harnez, armoù hag all, ur ouenn a vrezelourien, ar Sparted "aotokton". Pemp anezhe a oa bet hendadoù noblañs kentañ ar geoded. Ares a oa tad an aerouant dour diskaret gant Kadmos, hag abalamour da se e oa sañset bezañ hendad ar Sparted ha tiegezhioù bras noblañs Thebai. Lakaet e voe Kadmos e pinijenn e-pad eizh vloaz gant Ares, ouzh e servijañ. E fin ar prantad-se e oa roet dezhañ da wreg Harmonia, merc'h Ares hag Afrodite, gant Zeus, evit skoulmañ ar peoc'h. Dont a reas Kadmos da vezañ kentañ roue ar geoded.\n↑ Skrivet hervez Wikipedia:Kendivizoù reolata/Anvioù divoutin gresianek kozh ha modern.\n↑ Geriadur Hemon-Huon 1993.\nAdtapet diwar « https://br.wikipedia.org/w/index.php?title=Thebai&oldid=1762142 »\nKemmoù diwezhañ degaset d'ar bajenn-mañ d'an 9 Eos 2017, da 15:02.


Pajenn:Le Gonidec - Bibl Santel pe Levr ar Skritur Sakr, eil levr.djvu/112 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/112\narmé dirâk Jéruzalem, hag a stourmaz out-hi :\n2. Hag enn unnékved bloaz eûz a Zédésias, er pévaré mîz, enn naved deiz eûz ar mîz, é oé gréat eunn difreûz é kéar.\n3. Hag holl brin̄sed roué Babilon a iéaz ébarz, hag a azézaz war ar porz kreiz : Nérégel, Séréser, Sémégarnabu, Sarsac’him, Rabsarez, Nérégél, Séréser, Rébmag, hag holl brin̄sed all roué Babilon.\n4. Pa wélaz anézhô Sédésias roué Juda, hag ann holl vrézélidi, é tec’hchoñt : hag hî a iéaz er-méaz eûz a géar a-zoug ann nôz, dré hen̄t garz ar roué, ha dré ar porz a ioa étré ann daou vur, hag éz éjon̄t war hen̄t ann distrô.\n5. Hôgen armé ar C’haldéed a iéaz war hô lerc’h ; hag hî a bakaz Sédésias é kamp distrô Jériko ; hag ô véza hé géméret é kaschon̄t anézhan̄ da Nabukodonosor, roué Babilon, é Réblata, a zô é brô Émat ; hag hé-man̄ a zougaz hé varn.\n6. Ha roué Babilon a lazaz mipien Sédésias é Réblata, dirâg hé zaoulagad : roué Babilon a lazaz ivé ann holl dud nobl eûz a Juda.\n7. Tenna a réaz hé zaoulagad da Zédésias, hag é lékéaz eur chaden enn-drô d’ézhan̄, évid hé gâs da Vabilon.\n8. Ar C’haldéed a zévaz ivé gan̄d ann tân ti ar roué, ha tiez ar bobl, hag a ziskaraz muriou Jéruzalem.\n9. Nabuzardan, penn ann armé, a zizougaz é Babilon ar ré eûz ar bobl a oa choumet é kéar, hag ar ré a oa tec’het étrézeg hén̄, hag ann dilerc’h eûz ar bobl a oa choumet.\n10. Nabuzardan, penn ann armé, a lézaz é brô Juda ar ré baour eûz ar bobl, ar ré n’hô dôa nétrâ ; hag é rôaz d’ézhô gwini ha pun̄sou enn deiz-zé.\n11. Hôgen Nabokodonosor, roué Babilon, en dôa gourc’hémennet da Nabuzardan, penn ann armé, diwar-benn Jérémias, ô lavarout :\n12. Kémer-hén̄, ha laka évez out-han̄, ha na ra droug é-béd d’ézhan̄ ; hôgen gra enn hé gén̄ver ével ma karô.\n13. Nabuzardan, penn ann armé, a gasaz éta, hag ivé Nabusezban, ha Rabsarez, ha Nérégel, ha Séréser, ha Rebmag, hag holl brin̄sed roué Babilon,\n14. A gasaz ivé étrézé Jérémias, évid hé denna eûz a borched ar vâc’h ; hag é lékéjon̄t anézhan̄ étré daouan Godolias, mâb Abikam, mâb Safan, évit m’az ajé enn eunn tî, ha ma choumché é-touez ar bobl.\n15. Hôgen gér ann Aotrou a oa deûet da Jérémias, pa édo serret é porched ar vac’h, ô lavarout :\n16. Kéa, ha komz oud Abdémélec’h ann Étiopiad, ô lavarout : Ével-henn é lavar Aotrou ann arméou, Doué Israel : Chétu mé a zigasô war ar géar-man̄ kémen̄d em eûz lavaret diwar hé fenn é droug, ha nann é mâd : hag hén̄ a vézô sévénet dirâk da zaoulagad enn deiz-zé.\n17. Ha mé az tieûbô enn deiz-zé, émé ann Aotrou ; ha na vézi két lékéat étré daouarn ann dûd râk péré éc’h eûz aoun.\n18. Hôgen mé az tennô hag az tieûbô, ha na gouézi két dindân ar c’hlézé, hôgen da éné a vézô savétéet, ô véza ma éc’h eûz lékéat da fisian̄s enn-oun, émé ann Aotrou.\nAr Iuzévien péré a oa bét tec’het en em zastum adarré.\n1. Gér a zeûaz da Jérémias a berz ann Aotrou goudé ma oé laosket é Rama gan̄t Nabuzardan, penn ann armé, pa dennaz ar chaden a oa war hé drô é-kreiz ann en̄groez eûz ar ré a gased er-méaz eûz a Jéruzalem hag eûz a Juda, évid hô dizougen da Vabilon.\n2. Penn ann armé a géméraz éta Jérémias, hag a lavaraz d’ézhan̄ : Ann Aotrou da Zoué en deûz lavaret ann drouk-man̄ a-éneb ar géar-zé,\n3. Hag en deûz hé gaset da benn. Ann Aotrou en deûz gréat ével m’en\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/112&oldid=160327 »\nKemmoù diwezhañ degaset d'ar bajenn-mañ d'an 26 Ebr 2020, da 17:28.


Buhez ar Zent. pages 913, 914, 915. Encyclopédie Marikavel.\npages 913, 914, 915\nAr bla 1694, e oa o chom en keriaden Sant-Karre, en Lanvellek, eul labourer paour e hano Bizien Yan, hag an evoa eur garante dener evit ar Werc'hez Vari. E vamm he devoa gwestlet anezan d'an Itron-Varia adalek ma oa ganet, ha kentan tra a zeskas d'ezan a oe hano Itron-Yaria Sant-Karre hag istor he chpel hag e devosion.\nDal ma reas e gammejou kentan, ar bugel e paras e zaoulagad war dismantrou ar chapel-ze bet gwechall darempredet gant pelerined eleiz. Mar vije trist e galon o welet he stad truezus, ne baoueze ket, koulskoude, da bedi ar Werc'hez gant fizians, o adtremen e spered ar pez an evoa desket war varlen e vamm.\nGwechall, war-dro ar VIet kantved, eur zant a ziskennas eus Breiz-Vcur en Arvor, e hano sant Karre. Deut oa da heul sant Efflam hag e gompagnunez : sant Kemo, sant Tuder, sant Harran, sanl Kirio ha sant Merin. Eun tibidi a zavas, en enor d'an Drinded, en kichen Roc'h-Allaz, en eul lec'h a zoug c'hoaz an hano a Lann-Karre. Eun all a zavas en Sant-Karre, hag ac'hane e valee dre ar vro, o prezek ar fe d'an Arvoridiz pagan, en e zorn skeuden Gwerc'hez ar Seiz-Glac'har, an Itron-Varia-Drue.\n» Chapelig sant Karre a badas pevar-c'hant vla, ha neuze e kouezas en he foull. Adsavet a oe kalz kaeroc'h, hag ar chapel neve a oe pleustret epad pemp kant vla-all gant holl gristenien ar vro. Neuze e oe diskaret d'he zro, n'e ket, avat, gant an amzer, gant dorn au dud an hini oe. Brezel ar Re Unanet, hag a reas en Breiz kement a reuz, a dremenas warni hag e fladas d'an douar. Skeuden ar Werc'hez, zoken, a oe kollet. »\nKoulskoude, an devosion a harze ouz an amzer hag ouz ar brezeliou. Ar chapel glac'haret a gavas skoazel en he dienez : an itron a Rozabaou a roas eun tamm leve d'ezi er bla 1620, ha Yan ar Rouz a zavas eur groaz en he c'hichen hag a stagas outi eur pez kaer a zouar, er bla 1642. Marvat, kement-se a reas d'ar Werc'hez trei he zellou warzu he bugale a Lanvellek, hag e tibabas unan aneze da adsevel d'ezi he chapel hag he felerinaj ; hennez a oe Bizien Yan.\nTer gwech, war a lavarer, en em ziskouezas d'ezan, evel ma 'n evoa 'n em ziskouezet, nebeut arôk, he Mamm, an Itron santez Anna, d'eul labourer-all, Nikolazig. Ter gwech e lavaras d'ezan e oa kuzet he skeuden en douar dindan ar chapel goz. Strafuilhet ha nec'het oll, Bizien a yeas da c'houlen kuzul digant e berson, au ôtro Nikol. « Pedet ha klasket, eme an ôtro person, ha mar deo ar vouez abeurz Doue, e kavfet. »\nKaout a reas. Eun abarde-noz, ma oa et e-unan da doullan 'lec'h ma oa merket d'ezan, e tizoloas skeuden an Itron-Varia, ha hi ken yac'h ha pa vije bel neve c'hrêt. An den paour, leun a levenez, mui evit p'an ije kavet holl densoriou ar bed, a zaoulinas diraki, ha goude he fedi hag he zrugarekât, he c'hasas gantan d'e di.\nAn dud, pa glevjont ar c'helou, a diredas da Zant-Karre ; en ti Bizien, hanvet adalek neuze Ti ar Werc'hez, e oe adsavet ar pelerinaj koz.\nMes ar chapel a oa red adsevet ive. Bizien, e amezeg Yan Guyomar hag Erwan Brigant, noter, a 'n em glevas o zri evit se. An ôtro komt Perrien, perc'hen Sant-Karre, a roas douar, hag ar Werc'hez a ziellas ar marc'had dre eleiz a viraklou. An ôtro Nikol, person Lanvellek, amgredik betek hen, a c'houlennas neuze digant an ôtro Kermeno, vikel-vras Dol, o chom en Lanuon, ôtre da adsevel ar chapel ha d'oferennan enni, abalamour, emezan, d'ar burzudou bras a c'hoarveze en Sant-Karre.\nSavet a oe ha binniget, gant an ôtro Nikol, an eil sul a viz kerdu 1695, dirak eur bobl diniver ha c'houec'h prosesion, Lanvellek, Plufur, Plounerin, Plouaret, Plouneve ha Logivi. Pemp bla goude, e oe binniget tri gloc'h neve.\nAr pelerinaj a adkrogas neuze kaeroc'h 'vit ne oa bet biskoaz. Dont a raed da Zant-Karre betek eus Brest, Skaer, Rostren, Laruen, Pleuzal. Pelerined a ra badezi bugale ganet' eno ; darn-all, skoet gant ar c'hlenved, e tigoue d'eze mervel hag a gav en Sant-Karre dor ar baradoz, Porta cœli.\nEr bla 1705, adalek goueliou Pask betek ar Pantekost. e oe laket 709 oferen en chapel ar Werc'hez. Hirie, e c'haller c'hoaz, hep nep gaou, lavaret e tremen ouspen ugent mil pelerin dre ar chapel vinniget, etre sul ar Pantekost ha sul an Drinded.\nParousianiz Lanvellek hag o beleien ne lezfont biken da vont da hesk ar feunteun a c'hrasou strinket en o zouez.\nAr pardon a ve grêt eus ar c'haeran, bep bla, en kerz goueliou ar Pantekost, sadorn, sul, lun ha meurz.\nDa oueliou ar Werc'hez, an 2 a viz c'houevrer, ar 25 a viz meurz, ar 15 a viz eost, an 8 a viz gwengolo hag an 8 a viz kerdu, e ve oferen-bred, gousperou ha prosesion ebarz ar chapel.\nWar ar pemde, ve oferen d'al lun, d'ar gwener ha d'ar zadorn alïes.\nGant kovesât, kommunian ha pedi evit mad an Iliz, ar belerined a c'hall gonid induljansou bras epad eizved ar Pantekost ha da oueliou ar Werc'hez, pa ve oferen-bred en Sant-Karre.


Breton | The Box\nDegemer Mat war THE BOX\nUr goulenn 'zo ganit?\ngoulennoù krennarded respontoù tud a vicher\nSMS: 06 50 83 82 02 MAIL:\nDiwar-benn THE BOX\nAr stignat The Box 'zo unan eus ostilhioù savet gant ar strollad labour Kizidik. Ger-stur ar rouedad tud a vicher eus Kreiz Breizh 'zo « asambles diarbennomp poan bred ar re yaouank ».\nPal pennañ ar strollad-mañ 'zo diarbenn ar poan bred hag ar c'hoant emlazhañ. Ar preder, an eskemm skiant prenet hag a fed lakat e plas darvoudoù diarbenn 'zo steuñv labour an holl frammoù ezel eus Kizidik. En o zouez e kaver an ULAMIR Ster-Aon, an SDAY, Kuminiezh Kumunioù Kerne Uhel, ar PAEJ Oxyjeunes, Ti kêr Karaez, ar greizenn steuñviñ genel ha desevel ar familhoù (KSGDF), ar greizenn obererezh sokial an departamant (KOSD) ha kuzul departamant Penn ar Bed\nKinniget vez ul lec'h neutrel a zegas un aelgerc'h evit bezañ en e aes da gaozeal, hinienel ha dianav a-benn kenober evit mad ar yaouankiz. Respontoù tud a vicher 'vo kaset d'o goulennoù.\nPosubl eo bezañ titouret hag henchet davet frammoù pe oberourien arbeniket.\nKasit deomp ur gemenadenn dre vail/sms/chat evit sevel ho koulennoù diwar-benn ar garantez, an digenvez, an alkol, an drammoù, an hilastaliñ, ar familh, ar butun, ar poan bevañ, istim an unan, kleñved tapet dre zarempredoù rev hag all.\nUr bodad lenn 'zo tud hag a labour gant krennarded, en o zouez psikologourien, animatourien, edukatourien ispisialiset, amiegezed, kuzulierezed war an ekonomiezh hag ar familh, klañdiourezed ha skoazellerezed sokial.\nUl listennad goulennoù savet alies hag ar respontoù a ya asambles 'zo bet dastumet evit kaout un diskoulm prim. Ma ne gavit ket respont ebet d'ho koulenn, skrivit deomp hag e vo respontet deoc'h an abretañ ar gwellañ.\nPetra vez graet eus kemennadennoù bet kaset da the box?\nPeseurt politikerezh prevezded 'zo gant the box?


Journal de Renaud Camus, dimanche 8 décembre 2013\ncréée le lundi 9 décembre 2013, 11 h 08\nmodifiée le lundi 9 décembre 2013, 12 h 23Paris toujours, passage de la Tombe-Issoire, dimanche 8 décembre 2013, dix heures et demie du soir. Déceptions publiques, déceptions privées ; déceptions du monde, déceptions de soi : les secondes sont nettement plus amères ~~~~ ~~~~ premières.\nLes ~~~~~~~~~~~ ~~~~~~~~~~ ~~~ ~~~ ~~~~~~ ~~~~~~~~~ ~~~ ~~~~~ ~~~~~~ ~~~~~~~ ~~~ manifestants, cette après-midi. ~~~~~~~~~~ ~~~~~~ ~~ ~~~~~~ ~~~ mille, ~~~ ~~~~~~~ ~~~~ ~~~ ~~’~~~~ ~~~~ ~~~~~~~ ~~~~~~ ~~~~~~. ~~~~~~~’~~~ ~~~ ~~~~~~~ ~~~~ ~~~~~ ~~~~~~~ ~~~~ ~~~~~ ~~~~~~ ~~~~ ~~~ ~~~~~~~~~ fois. Et pourtant, ~~~ ~~~~~~~~~ ~~~~~, ~~~ ~~~~~~~~ ~~~ ~~~~~~ ~~~~~ ~~~~~ ~~~ ~~~ ~~~~~~ ~~~~~ ~~~~ ~~~~~~~~~ (~~~~ ~~~~ ~~~~~~~~~) ; ~~~~~~~ ~~~’~~~~~~~~’~~~~ ~~~ ~~~~~~~~ ~~~~~ ~~~~~. ~~~~~-~~~~~ ~~~ ~~~~~~~~~ n’est-il pas un ~~~~ ~~~~~, ~~~ ~~~ ~~~~~~~ ~~~~-~~~ ~~~~~ ~~~~~~~~~~~ ? ~~~~~-~~~~~ ~~~ ~~~~~ ~~~~~~ ~~~~~~~-~~-~~~ ~~~~~~~~~~ ~~~~ ~~~~~ ~~ ~~~~~~~~ ~~~ ~~~~~ ~~~~ ~~~~~~~ (~~~~~ ~~~ ~~~~~~~~~… ?) ? ~~~~~-~~~~~ ~~~~ ~~~~~~~ les plus immédiatement ~~~ ~~~~~~~~~ ~~~ ~~~ ~~~~~~~~~~~~~~ ~~~~~~~~~~~-~~~~ ~~ ~~’~~~~~~ ~~~ ~~~~~~~ ~~~~~~~ ~~~ ~~~~~~~~ ~~~~~~~~-~~~~~~~~~~~ ~~~ ~~~ ~~~~~~ ~~~ ~~~~~~~~~~ ~~~ ~~~~~~~~, ~~~~ ~~~~~ ~~~ ~~’~~~~ : défense ~~~ la laïcité et ~~~ ~~~~ ~~~~~~~~ chrétiennes ? ~~~~~~~~~ ~~~~-~~~ ~~~’~~~ ~~~~ ~~~~~ ~~~~~~~~~~~, ~~~~~~ ~~~ ~~~~~~ ~~~~ ~~~~~ ~~~ ~~~~~ ~~~~~~~~~~ ~~~~~~ ~~~ ~~~~~~ ~~~ ~~~ ~~~~~~~ ~~~~~~~~~ ~~’~~~ ~~~~~~~~~~~~~ du peuple, qui ~~’~~~~~~~~~~~~ ~~~~~~ ~~~ ~~’~~~~~~~~ ~~~~ ~~~~ ~~~~~~~ ~~~ ~~~~ ~~~ ~~~~~~~~~~~ ~~~~~~ ~~ ~~~~~~~ ~~~ ~~ ~~~~~ ~~~~, ~~~~~ ~~~~~~~~~~~, ~~~~-~~~, ~~~ ~~’~~~~~~~ ~~~’~~~ ~~~~ ~~~~~ ~~~ rangs moins serrés ~~~~~~~, ~~~~~~~~~ ~~~~~~, ~~~’~~~ ~~~ ~~~~~ ~~~~. ~~~~~ ~~~~~ ~~’~~~~~~ ~~~~~ ~~~~ ~~~~~~~~~ ~~~~~~ ~~~~~ ~~~ ~~~~~ ~~~ ~~’~~~~~~~~~, ~~~ ~~~~~~~~ ~~~ ~~~~~ ~~~~ ~~~ ~~~~ ~~~~~~ qu’elle a pris ~~~ ~~~~~~~ ~~~ ~~~~~~~~~, ~~~ ~~~~~ ~~ ~~~~~~~ compagnie.\nLes ~~~~~~~~~~~ ~~~~~~~~ ~~~ ~~~ ~~~~-~~~~~, ~~~~~~, ~~~~~~~~~ ~~ ~~~~ ~~~~~~~~ ~~~~~~~~~~~ ~~’~~~~~~~~, ~~~~~~~ ~~~~~~~~~~ ~~~~ ~~~~~ ~~~ ~~~~~. J’avais d’abord compté improviser, ~~~~~, ~~~~~~~~~~~~~ ~~~~~~~~ ~~ ~~~~~~ ~~~~~~~~~~~~, ~~’~~~~~~ ~~~~~~ ~~~~ ~~~~~~~~~~~ ~~~~ ~~~ ~~’~~~~~~ ~~~~ ~~~~~~~~ ~~ ~~~~~~~~~~ ~~~~ ~~~~~ ~~~~~ ~~~~~ ~~~ ~~~~~~~~ ~~~~~~ ~~~~~~~, ~~~ ~~~~~~, les grandes lignes ~~~ ~~~~ ~~~~~~~~~~~~~~ ~~~~~~~~~. ~~~~~ ~~~~ ~~~~~~~~~~~, ~~~ ~~~~~~~~~ ~~~~ ~~’~~ ~~~~~~ ~~~~~~’~~ ~~~ ~~~~~~~~~ ~~~~~~~ ~~~~~~ ~~~ ~~~~~~~ ~~~ ~~~ ~~~~~~~ ~~~ lire, ~~~~ ~~~~~~~~~~~, ~~~ bien me lancer ~~~~~ ~~~~~~ ~~~ ~~~~~ ~~~~~~, ~~~ ~~~~ ~~~~ ~~~~~~~~~ ~~~~~ ~~~~~~~~~~~, ~~~~~ ~~~~, ~~~~~~ ~~~ ~~~ ~~~~ ~~~~~~~~. L’étais-je ?\nSur ~~~ ~~~~~~ ~~’~~~~~ ~~~~~~~~~~~~ ~~~~ ~~~~~~ ~~’~~~~~ ~~~~~~~~, qui m’a impressionné ~~~~~~ ~~~’~~~ ~~~~~~ ~~~~~~~, ~~~’~~~ ~~’~~ ~~~~~~~~ ~~~~ ~~~ ~~~~~~~~ ~~~~~~ ~~~ ~~~ ~~~~~ ~~~~~~ ~~~~~~~~~~~ : ~~~ ~~~~~~~~ absolument ~~~~~~~ ~~~~~ ~~~~~~, ~~~~ ~~~~~~~~~ ~~~~ ~~~~~~~~ ~~~~~~~~~~~~~~~ pour tout le ~~~~~~, ~~’~~~~~~~~~~~ ~~~~~~ ~~~ ~~~~~~~~~~ ~~~ ~~~ ~~~~~~~ ~~~~~ ~~~~~~ ~~~~~~ ~~~~~~ ~~~~~ ~~~~ ~~~~~~~~~~ ~~~~ ~~~ ~~~~~~~~~~, ~~~ ~~~~~~~~ ~~~ ~~~ ~~~~~~~~~ ~~~ ~~’~~~~~~~~~~~. ~~~~~, ~~~~~, bien : j’étais tout ~~ ~~~~~ ~~~~~~~~~~ ~~~~ ~~~ ~~~~~, ~~~~~ ~~~~~~~~ ; ~~~ ~~’~~~~ ~~~~ ~~~~ ~~’~~~~~~~~~~~~ ~~~ ~~~ ~~~~~ ~~~~~~~~~ ~~ ~~~~ ~~~~ ~~~~~~~~~~~~ ~~~~ ~~~ ~~~ ~~~~~~~~ ~~~~~~~~ ~~~~~~. Et j’avais, hélas, ~~~~~ ~~ ~~~~~ ~~~~~~~. ~~~~~ ~~~ ~~~~~~~~~~~ ~~~~~~ ~~’~~~~~~ ~~~~~~~ ~~~ ~~~~ ~~~~~~~~ ~~~~~~~~ ~~~~~ ~~~ ~~~~~~, ~~~ ~~~~~~ ~~~ ~~~~~~~~~~, ~~~ ~~’~~ ~~~~ ~~~~~~ ~~~ ~~~ catastrophe. Non, catastrophe ~~~~ ~~~~~~~~~ ~~~~~ ~~~~~, ~~’~~~~~~~~. ~~~ ~~~~ ~~’~~~~ ~~~~~~ ~~’~~ ~~~~~ ~~~ ~~~ ~~~ ~~~~~~~~ ~~’~~~ ~~~~~~~~~. ~~’~~~~~~ ~~~~~~~~~~ ~~~ ~~~~~~ ~~~~~~~ ~~~~~ ~~~~~~~~ ~~~ ~~~~~~~~~~~~~, ~~~ moment quelconque et ~~~~~~~ ~~~~~~, ~~~~~~~~~~~ ~~~~~~~~~~ ~~~~~ ~~~~ ~~~~~~. ~~’~~~ ~~~~~~ ~~~~~~ ~~~ ~~~~~~ ~~~~ ~~~~~~~~ ~~~ ~~~~ ~~~~~~ ~~~ ~~~~~-~~~~~ ~~~ ~~~~~~ ~~~ ~~~ ~~~~ ~~’~~~~~~ ~~ ~~~~~ et que j’avais ~~~~~~ : ~~~~~~ ~~~ ~~~~~ ~~~~ ~~~~~ ~~~~~~~ ~~~~ ~~~~~~~ ~~~~~~~~~~~~~ ~~~~~~~, ~~~~~~~~~~~~~, ~~~ ~~~~~~~~ ~~~~~~~~~~~~~, ~~~~ ~~~~~~~~~~, ~~~~~~~~~~~~~ ~~~~~. ~~ ~~~~~~~~~ ~~~~~~~~~, ~~~ ~~~~~ ~~~ ~~~~~ ~~~~~~~~~~~ et rapprochées à ~~~~~~~ ~~~~ ~~’~~~~~~~~~, ~~~ ~~~ ~~~~~ ~~~~~~~ ~~~~~ ~~~ ~~~~~~~~~~ ~~~~~~~~~ ~~~ ~~~~~~ ~~~~ ~~~ ~~~~~ ~~~~~ ~~~ ~~~’~~~ ~~~~, ~~~ ~~~~~~~~ ~~~ ~~~’~~~ va ~~~~~. ~~~~~ Davoudi à mes ~~~~~~ ~~~~~ ~~~ ~~~~~~, ~~’~~~~~~ ~~~~~~. ~~~~~ ~~~~ ~~’~~~ ~~~~~~ ~~~~ ~~~~~~~~, ~~~~~ ~~~~~ plus.\nL’homme ~~~~ ~~ ~~~~~~ ~~~~~~ ~~~~ ~~ ~~~ ~~~~ ~~~~~~, ~~~~~ ~~~~~, ~~~ s’est à merveille ~~~~~ ~~~ ~~’~~~~~~~~. ~~~~~ ~~~~ ~~~~~ ~~~~~-~~~~~~ ~~~~~~~~~, ~~~~ ~~’~~~~ ~~~~~~~~ ~~~~~ ~~~ ~~~~~~~~ ~~~~~~~~ ~~~~~~~~~~ ~~~ ~~~~ ~~ ~~~~ ~~~~~~~~~~~~~ ~~~~~ ~~~ ~~~’~~~ ~~~~~~~~ ~~~~~ — l’ENA sert à ~~~~~~~~ ~~~~~~, ~~~~~~~~~~~, ~~’~~~~~~~~~~~ ~~~~ ~~~~~~~~ ~~~~~~~~~~~ ~~~~~~. ~~~~~ ~~~ ~~~~ ~~~~ ~~~ ~~~~ ~~~ ~~~~~~~ ~~~~ ~~~~~~ : ~~~ ~~~ ~~~~~ ~~~~ ~~~ ~~~~~~~. ~~~ journal ~~~ encore dire que ~~~ ~~’~~~~ ~~~~ ~~~~~~~~~~~~ ~~~~ ~~~~~~~~~. ~~~~~~~~~~ ~~~ ~~~~~~~~~~~~ ~~~~~~~~ ~~~~~~~ ~~~~ ~~~ ~~~~~~ ~~~~~~~~ ~~~~ ~~~~~~~ ~~~~ ~~~~, ~~~ retomber, ~~~~~~~ ~~~~ ~~~~~~~~~ ~~~~~. ~~~~~~’~~ ~~’~~~~ de neuf ou ~~~~ ~~~~, ~~~ ~~~~~~, ~~’~~~~~~ ~~~~~~~~~~ ~~~~~~~~. ~~~~~ ~~~ ~~~ ~~~~~ ~~~~~~ ~~~~~~~, ~~~~ ~~~~~ ~~~~ ~~~~~~~~~~ (~~~~~~ ~~~~~~~~~), ~~~ ~~~~~~~ ~~~~~~~~~~~ ~~’~~~~~~~~ ~~~~~ ~~~ ~~~~ ~~~~ tirades pouvaient s’interrompre ~~ ~~~~~ ~~~~~~~ ~~~~ ~~~ ~~~~~ ~~’~~~~. ~~’~~~ ~~~~~~ ~~~ ~~~ ~~~~~~ ~~~~~~~~~~. ~~’~~~ ~~~~~ fait.\nvoir l’entrée du dimanche 8 décembre 2013 et son image dans Le Jour ni l’Heure


Journal de Renaud Camus, lundi 15 avril 2013\ncréée le mardi 16 avril 2013, 11 h 16\nmodifiée le mercredi 3 juillet 2013, 15 h 40Plieux, lundi 15 avril 2013, une heure du matin (le 16). Un lecteur, ou futur lecteur, a souscrit un “abonnement de soutien” au journal — ce journal-ci, ~~~ journal en ~~~~~~ — ~~~~~ ~~~ ~~~~~~ ~~~ ~~~~~~ ~~~~~~, ~~~ ~~~~~~~ ~~~ ce que suggère ~~~ ~~~~~. ~~~ ~~~~~, ~~~~~~ ~~ ~~~ ~~~~~~ ~~~~~~~~~~~~~~~~~~~ ~~~~~~~~~, ~~~ ~~ ~~~~~~ ~~~ ~~~~~~~~ ~~~~~~~~~ ~~~~~~~~~ ~~’~~~~ ~~~~~~~ ~~~ ~~~~~~-~~~~~~~, ~~~ ~~~~~ ~~~~~~~~ “~~~~~~~~~ ~~~~~~~~”, ~~~~ obsession mensuelle, et ~~~~~~ ~~~~~~~~~~~. ~~~ ~~~ ~~~~~~ ~~~ ~~~~~ ~~~ ~~~~~~~~~~~~~ menacée.\nSont ~~~~~~~~ ~~~~~~~~’~~~~ ~~~~~~~ ~~~~~~~~~~~~ — ~~~~~ ~~~~~~~ ~~~ ~~~~~ ~~~~~~~~ — ~~~ ~~~~ ~~~~~~ ~~~~~~~~ ~~~~~~~~~~~~~~~, Paysages préposthumes, nouveau tirage. ~~~ ~~~~~~~ ~~’~~~~ ~~~~~~~~~ ~~~~~~~~~ ~~~~~~~ ~~~ ~~~~~~~~~~ ~~~~~~~, ~~~~~~~ ~~~ ~~~~~~~~~~ ~~~~~~~ ~~~~~~~~~~~~~, ~~~~~~~~~, ~~~~ ~~~~~~~~~~~~~~ ~~’~~~~~~~, ~~~~ ~~~~~ ~~~~~~ ~~~ ~~~~~~~~ ~~~~~~~, ~~~ ~~~~~~~, j’espère, et d’autant plus ~~~~ ~~~~ ~~~~~~~~ ~~~~~~~~~~ ~~~~~ ~~~~~ ~~~~~~~~ ~~~ ~~~~~~~~, ~~~~~~~~~~~~~~~, ~~~ ~~~~ ~~~~~~~~~, ~~~~~~~~ ~~~~ ~~~~~~~~~~~, ~~~~~ ~~~~~~. ~~~ ~~~~~~ ~~~ ~~~~~~~ ~~~ ~~~~~~~ ~~ ~~~~~~~~~~~ ~~~~ un troisième tirage, ~~~~ ~~~~~~ ~~~~~ ~~~~~~~ ~~~~~~ ~~~~~~~ ~~~ ~~~ ~~~~ ~~’~~~~~~~~~~~~ ~~~~~ ~~~ ~~~~~~~~ ~~~~~~~~~~. ~~~ ~~~~~ ~~~ ~~~~~~~~~~~~ ~~~~~~~~~ ~~~~~~~~~~~~~ ~~~ ~~~~~~~ ~~~~ ~~~~~~~~~~~ ~~~~ ~~~~~~~~~, ~~~~ j’ai disposées sur ~~~~ ~~~~~~ ~~~ ~~~~~~~ ~~~ ~~~~~~~~. ~~~~ ~~~~~~~~ ~~~~~~~~ ~~~ ~~~~~ ~~~~ ~~~~~~~, ~~~ ~~~~~~~~~~~~~~~ ~~~ ~~~~~~~~~~~~ ~~~~ ~~~~~~~~ ~~~~~~. ~~~~~~~ ~~~~~~~ ~~~~~~, ~~~~~~~ ~~~ ~~~~~~ ~~~ au corps 10, ~~’~~ ~~~~~ ~~~~~~ ~~~ ~~~~~~~, ~~~ ~~~ ~~~~~ ~~~~~~~ ~~ ~~~ ~~~~~ ~~~, ~~~~ ~~~~. ~~~~~~~~ ~~~ ~~~~~~-~~~, ~~~~~~~~~~~~~~~~, ~~~ ~~~~ ~~’~~~~~~~ ~~~~~~~ ~~~~ ~~~~~~ ~~~~~~~~~, ~~~ qui le sont ~~~~~ ~~~~~~~, ~~~ ~~~ ~~~~~ ~~~~, ~~~~~ ~~~~~~~~. ~~~ ~~’~~~~~~ ~~~~~~~ ~~~ ~~~~~~~~ ~~~~ ~~~~~~~~’~~~~ ~~~~ Demeures, ~~~~~~~ ~~~~-~~~-~~~~~~~ ; ~~~~~ ~~~ ~~’~~ ~~~~~ ~~~~ ~~~~~~~~.\nvoir l’entrée du lundi 15 avril 2013 et son image dans Le Jour ni l’Heure


Boc'hruz - Wikipedia\n(Adkaset eus Erithacus rubecula)\nGenad : Erithacus\nAr boc'hruz, pe boc'h-ruz, pe boc'hig-ruz, (Erithacus rubecula an anv skiantel anezhañ), a zo un evn golvaneg, ruz pe liv orañjez e grubuilh, ha boutin-tre en Europa.\nAr par hag ar barez a zo heñvel-tre. Gallout a reont bevañ war-dro trizek vloaz.\nAmprevaned, kevnid, buzhug, bruzun, un nebeud hadennoù ha frouezh.\nBevañ a ra el liorzhoù, er c'hoadoù hag er girzhier. Ul labous arsezat eo en Europa ar c'hreisteiz, met hini Skandinavia pe Rusia a zivro d'ar c'hreisteiz e-pad ar goañv. Neizhiañ a ra adalek miz C'hwevrer betek miz Gouere en un neizh aozet gant reun ha pluñv.\nLavarout a ra ur vojenn en dije tapet an evnig liv ruz e grubuilh pa voe kroazstaget ar C'hrist. Gant e zivaskell e klaskas sec'hañ daeroù ar boureviad ha gant e bigos lemel spern ar gurunenn a c'hloaze e dal : kouezhañ a reas un dakenn wad war al labousig, just d'an ampoent.\n↑ Boc'hruzig rujodenn (liester : boc'hruziged rujodenn) hervez TermOfis Ofis Publik ar Brezhoneg.\n↑ Va Zammig Buhez gant Jarl Priel, Al Liamm, 1954, p.89.\n↑ 2012, pajenn 1200a.\n↑ EVNED Breizh gant Claude Péridy, Hor Yezh, 1995, p.102.\nAdtapet diwar « https://br.wikipedia.org/w/index.php?title=Boc%27hruz&oldid=1730813 »\nKemmoù diwezhañ degaset d'ar bajenn-mañ d'an 17 Kzu 2016, da 14:27.


Willy Vandersteen, anv klok Willebrord Jan Frans Maria Vandersteen (15 a viz C'hwevrer 1913 en Antwerpen – 28 a viz Eost 1990 en Edegem) a oa un treser hag ur senaroour bannoù-treset flandrezat. Ouzhpenn e anv ec'h implijas tri anv-pluenn a implijas ivez : Kaproen, Wil ha Wirel.\nDindan hanter-kant vloaz e lakaas embann ouzhpenn mil albom, a denn da 25 rummad disheñvel, hag a voe gwerzhet ouzhpenn 200 milion a skouerennoù anezho. Gantañ eo bet krouet Studio Vandersteen ivez. Gant ar studio e kendalc'h lod eus ar rummadoù krouet gantañ. Asambles gant Marc Sleen ez eo gwelet evel unan eus diazezerien ar bannoù-treset e Flandrez.\nSuske en Wiske eo an harozed vrudetañ bet ijinet gantañ. Hiziv an deiz e vez gwerzhet 5 milion a skouerennoù ar bloaz. Harozed all krouet gantañ evel De Rode Ridder ha Bessy a zo brudet ivez.\n↑ http://www.slimweg.be/images/willy-vandersteenpad_tcm9-13737.pdf (rann: "Biografie")\nE vuhez en ul lec'hienn diwar-benn Suske en Wiske\nPennad diwar-benn buhez hag oberenn Willy Vandersteen\nAdtapet diwar « https://br.wikipedia.org/w/index.php?title=Willy_Vandersteen&oldid=1650155 »\nKemmoù diwezhañ degaset d'ar bajenn-mañ d'an 25 Mez 2015, da 22:59.


Ag er gùir Garanté - Wikimammenn\nAg er gùir Garanté\nJ.-M. Galles, 1829 (p. 87-90)\n◄ Ag en Diviseu Ag er gùir Garanté Ag er gonfiance é Doué hac ag en abandon d’é brovidance ►\nAg er gùir Garanté.\nUN ami fidel a zou un tresor pinhuic, a lar er Scritur. Grateit-é d’er-ré a zouge Doué en er haveint.\nDoué a ras deoh er havouit, ô Mari ! en tresor précius-cé é Elisabeth, hac a ras ehué dehi er memb avantage doh hou rein dehi eit amiés.\nHui a offre demb hou tiüe er scùir ag er garanté parfætan, ag ur garanté santel, ha purifiet a ol er péh a éel corromplein er harantéieu ag er bed-men.\nEr memb santimanteu, mæs santimanteu a religion, hou joéntai unan doh en aral. Er græce hac er vertu, chetui er péh a estimoh é Elisabeth, ha quement-cé oai ehué er péh a estimai énoh.\nHui a zivisai liés ansamble, hui a ziscarguai hou caloneu unan d’en aral ; hui a rai unan d’en aral aviseu mad ; hui a rantai unan d’en aral chervige a guement ma éelloh ; mæs ol er mercheu-zé a garanté n’ou deoai meit er memb fin, gloër en Eutru Doué.\nElisabeth a zeliai remerquein assès penaus hé halon, a oudé ma oai joéntet doh calon Mari, en deoai é quevér en Eutru Doué santimanteu carantéussoh, hoah eit aguênt.\nHa hui, Guirhiés santel, hui a avancai quement er santeleah é ty hou caniterhue, èl a pe veheoh bet chommet én hou retrait a Nazareth.\nCoutant durand ma hoh ansamble, hui hum zispartias hemb cessein a hum gârein. Er vertu péhani a joént diüe galon ne change quet é pep momant.\nMe mab, ne chonget quet é jouissehait ag er pligeadurieu innoçant ag er garanté, meit a hui ou hlasquehai én ur garanté vertuus.\nTrompet vér bamdé ér choès ag en amiet. Ne zeliér rein é gonfiance meit d’er ré a ouyér a zou fidel ha tud a religion.\nHui a gavou assès ag en amiet commun hac ordinær-zé, péré a reï deoh mercheu exterior a garanté ; mæs ne veoh ingorto guet-ai a nitra quin.\nAmiet veint durand ma éelleint tennein un avantage benac a hou prospérité. Mar det a couéh ér boén, int a cessou a vout hou ç’amiet.\nInd a glasquou hou corrigein ag en defauteu a éellehai ou disinourein ind-memb. Aveit er-ré e zou condannet dré el lézen a grecheneah, mæs péré a zou approuvet guet er bed, ind a vou er-ré guetan d’hou touguein dehai.\nDisquet petra é un ami véritable : ean a secour én dobérieu ; ean a gonsol ér poénieu ; ean a ra sclerdér a pe vér én doutance ; ean a gondui én afærieu ; ean a laca én hent mad mar bér fariet ; ean a zoug surtout dré é gonzeu ha dré é exampleu d’er pratiq ag en devérieu.\nMes ne gavér quet liés un ami èl-cé ; rac ne gonsultér quet liés er vertu ér choès a rér ag un ami.\nCâret hui-memb er vertu, ha hi a hroeï deoh cavouit un ami a jaugeou dohoh, un ami haval dohoh.\nCalz a garantéieu a zisco de guetan bout sincér ha tuem, hac a achihue imbèr, rac n’ou deoai joéntet meit caloneu corromplet.\nHum cherviget, a guement ma éellehait, a hou caranté eit hum zouguein en eil d’éguilé d’er vertu. Reit d’hou ç’amiet example vad, eit ma receuehait ehué guet-ai exampleu a vertu.\nHou péet aveit-ai ol er gomplaisance a éel hou coussiance permettein deoh ; mæs ne yet jamæs pelloh.\nNe oulennet nitra guet-ai hui-memb meit er péh a zou just, ræsonnable, ha surtout n’ou mêlet quet én intantion a vout ehué mêlet guet-ai.\nAdtapet diwar « https://br.wikisource.org/w/index.php?title=Ag_er_gùir_Garanté&oldid=105774 »\nKemmoù diwezhañ degaset d'ar bajenn-mañ d'an 15 Eos 2017, da 14:18.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/355 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/355\nhinienou, a lizerou evit hon recommandi deoc’h, pe a lizerou diganeoc’h evit hon recommandi d’ar re all ? (2) C’houi hoc’h-unan eo hon lizer-ni, scrivet en hor c’halonou, anavezet ha lennet gant an holl dud ; (3) rag anat mad eo, penaos ez oc’h eul lizer a-berz ar C’hrist, scrivet gant hon labour-ni, nann gant liou, mes gant Spered an Doue beo ; nann var daolennou mein, mes var daolennou kig, var ho calonou. (4) Hogen, dre ar C’hrist eo hon euz eun hevelep fizians dirag Doue. (5) N’e ket ma vemp-ni capabl, ac’hanomp hon-unan, da zonjal eun dra-benag, evel pa deufe ac’hanomp hon-unan ; mes hor galloud a zeu euz a Zoue, (6) pehini ive hen deuz hon rentet capabl da veza ministred an allians nevez, nann euz al lizeren, mes euz ar Spered ; rag al lizeren a ro ar maro mes ar Spered a ro buez. (7) Hogen, mar d’eo bet karg ar maro, hini al lizeren, scrivet var ar vein, ken glorius ma na helle ket bugale Israel sellet piz ouz bisach Moises, abalamour d’ar sclearder euz he visach, petra-benag ma tlie ar sclerijen-ze tremen ; (8) pegement ne vezo ket gloriussoc’h karg ar Spered ? (9) Rag mar d’eo bet glorius ar garg a gondaonation, ar garg euz ar justis he deuz eur gloar kalz brassoc’h. (10) Hag, evit-gwir, ar garg kenta-ze, pehini a zo bet glorius, n’e ket bet glorius, abalamour d’ar gloar dispar euz an eil. (11) Rag, mar d’eo bet glorius ar pez a dlie tremen, kalz gloriussoc’h eo ar pez a dle choum atao.\n(12) O veza eta ma hon euz eun hevelep esperans, e kemeromp kalz a liberte, (13) ha ne reomp ket evel Moises, pehini a lake eur voal var he visach, evit ne velje ket bugale Israel ar fin euz ar pez a dlie disparissa. (14) Mes ho sperejou a zo bet dallet beteg-hen. Rag hirio c’hoas, pa lenner an Testamant-Koz, ar voal-ze a choum, heb beza savet, rag ne hell beza savet nemed gant ar C’hrist. (15) Hirio c’hoas, pa vez lennet Moises, eur voal a zo taolet var ho c’halon. (16) Mes pa zistroint ouz an Aotrou, ar voal a vezo lammet kuit. (17) Hogen, an Aotrou eo ar Spered ; hag el leac’h ma ema Spered an Aotrou, eno ema al liberte. (18) Evel-se ni holl pere, gant eur visach dizolo, a gontempl, evel en eur mellezour, gloar an Aotrou, lakeat omp da zond henvel ouz he imach, euz an eil gloar d’eben, evel gant Spered an Aotrou.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/355&oldid=125477 »


Marina Ginestà Coloma (Toloza, 29 a viz Genver 1919 – Pariz, 6 a viz Genver 2014) a oa ur gomunourez e-pad Eil Republik Spagn ha brezel Spagn.\nBrudet e voe abalamour d'ul luc'hskeudenn kemeret d'an 21 a viz Gouhere 1936 gant an Alaman Hans Gutmann (Juan Guzmán) war toenn an Hotel Colón e Barcelona, pa ne oa nemet 17 vloaz a-boan. Jubennourez e oa ivez gant kazetenner ar Pravda, Mic'hail Koltsov.\nMicherourien e oa he zud, divroet eus Spagn : Empar (Amparo) Coloma Chalmeta, a oa eus Valencia, ha Bruno Ginestà Manubens, eus Manresa (proviñs Barcelona).\nHi e oa an eil eus daou vugel ar priedoù Ginestà-Coloma : he breur Albert, ganet e 1916 e Toloza evelti. He mamm-gozh a-berzh mamm, Micaela Chalmeta, a oa emsaverez sokialourez, gwregelourez ha kevelouriourez e Katalonia, ha perzh a gemeras e darvoudoù ar Semana Trágica e 1909. He zad-kozh a-berzh mamm, Joan Coloma, a oa emsaver e skourr katalan ar PSOE.\nAdtapet diwar « https://br.wikipedia.org/w/index.php?title=Marina_Ginestà&oldid=1842946 »\nKemmoù diwezhañ degaset d'ar bajenn-mañ d'an 30 Gou 2019, da 18:16.


Bella Thorne e 2014\nBella Thorne e 2012\nAnnabella Avery Thorne, ganet d'an 8 a viz Here 1997, zo un aktourez ha kanerez stadunanat. C'hoariet he deus Ruthy er stirad skinwel My Own Worst Enemy, Tancy Henrickson e-pad pevare koulzad Big Love, ha CeCe Jones evit stirad skinwel Disney Channel Shake It Up. C'hoariet he deus ivez Hilary/"Larry" er film Blended ha Celia er film Alexander and the Terrible, Horrible, No Good, Very Bad Day.\nE 2015 e c'hoari Madison er film The DUFF, Amanda e Perfect High hag Hazel e Big Sky. Thorne a c'hoari Paige er stirad Famous in Love war ar chadenn Freeform.\nBella Thorne he deus bevet gant ar raper Lil Peep. D'an 23 a viz Eost 2016, Thorne a embanne e oa dedennet kement gant ar baotred evel gant ar merc'hed war Twitter. Ur bloaz war-lerc'h e oa graet ar memestra gant Lil Peep.\nAdtapet diwar « https://br.wikipedia.org/w/index.php?title=Bella_Thorne&oldid=1893089 »\nKemmoù diwezhañ degaset d'ar bajenn-mañ d'an 25 Gen 2021, da 20:29.


Kaozeal:Escaut (disheñvelout) - Wikipedia\nC'hoazh ur wech 'zo bet cheñchet pal ur bajenn, hep delc'her kont eus an heuliadoù (N'eo ket ar wech kentañ. Pet gwech eo bet meneget an dra-se d'an implijer?). Koulskoude eo skrivet splann: «Gwiriit mat an adkasoù doubl hag an adkasoù torr. Ennoc'h emañ fiziet gwiriañ e kendalc'h al liammoù da gas war-zu ar bajenn a rankont kas daveti.» Perak ne zalc'her tamm kont ebet eus ar c'hemenn-se?--Trec'hlid mitonet (kaozeal) 29 Mez 2014 da 18:50 (UTC)\nMe, pa welan e c'haller mont eus ar pennad br:escaut da en:escaut, ha gwelout int heñvel o-daou (nemet eo pinvidikoc'h an hini brezhonek), ne gomprenan ket perak e teuer da glemmichat, panevet evit ar blijadur evel-just. Bianchi-Bihan (kaozeal) 30 Mez 2014 da 06:45 (UTC)\nN'eo ket eus an dra-se 'zo kaoz. Komz a rez eus an etrewikioù (Wikidata). Netra da welet. Kaoz 'zo amañ eus al liammoù («Ennoc'h emañ fiziet gwiriañ e kendalc'h al liammoù da gas war-zu ar bajenn a rankont kas daveti»). En ur ger berr, evit mont gant reolennoù ar Wikipedia, eo ret dit mont da dresañ bremañ an holl liammoù bet torret goude ma'z pije cheñchet pal d'ar bajenn.--Trec'hlid mitonet (kaozeal) 30 Mez 2014 da 11:17 (UTC)\nBrav! "eo ret dit" a blij din. Kenañ. Bianchi-Bihan (kaozeal) 30 Mez 2014 da 15:20 (UTC)\nPegoulz e vo ur respont atebek evit ur poent pleustrek?--Trec'hlid mitonet (kaozeal) 1 Gou 2014 da 06:58 (UTC)\nPajenn adanvet Escaut (disheñvelout). Aesoc'h ober evel-se eget mont da reizhañ al liammoù e nouspet pennad ma kaver ar ger "Escaut" evit ober anv eus ar stêr. --Llydawr (kaozeal) 8 Gou 2014 da 16:51 (UTC)\nEscaut hepken en alamaneg ha saozneg: de:Escaut, en: Escaut, ha n'eus kudenn ebet. Bianchi-Bihan (kaozeal) 8 Gou 2014 da 17:13 (UTC)\nAdtapet diwar « https://br.wikipedia.org/w/index.php?title=Kaozeal:Escaut_(disheñvelout)&oldid=1582575 »\nKemmoù diwezhañ degaset d'ar bajenn-mañ d'an 8 Gou 2014, da 17:13.


Enporzh ar raktres & # 160;:\nUnan ouzhpennañ lieskouerezh diazezet gant an dour TPP eo ur skeulaat ester hag ar c\_'horzourioù metil alkohol-amine-ester ha ar c\_'horzourioù. Gant an aozer skouerezh ar glask, an aozer skouerezh ar skouerezh dieub, dilemel ar c\_'harblenn du ha dilemel ar skeulaat oxide-skeulaat metal, a rank ar skeulaat metal muioc\_'h sklaer. Unan arouezenn bras hag ur c\_'harrell amine organik ganeoc\_'h a-fet. Un efed mat a vez lakaet gant an aozer dilemel\nDibarzhoù seurt & # 160;:\n1. Strollad Cheng & # 160;: Name\n2. Diwar-benn Gwel & # 160;: Ledander treuzwelus pe liv ebet\n4、PH Gwerzh & # 160;: 7- 9\n5. Gwerzh HLB & # 160;: Gwerzh HLB ar stokell urzhiek evit dilezel an dour. Skarzhet e-barzh an daolenn-mañ ! Oil gant proizvodoù dour !\npemp Water solubility: Lakaat gant an dour\nGwerzh unanel & # 160;:\n1. Alternativ da ammonioù pe aminioù diazez all; Name\n2. E c\_'hall troc\_'hañ komplikadennoù stabilh gant ur burenn, ar varenn, ar cink hag ur metal all, dislakaat ar mikro oxideoù war ar gorread metal hag gwellañ gloc\_'h ar gorread metal goude da sklaer ! Ar efed eeun a-walc\_'hañ ar c\_'harozioù mat war dilemel ar c\_'harozioù asid, e vez stabilh gant pH uhel pe izel, hag n\_'eo ket aes da hidroelizhañ ha dilemel. Pa vez arveret en urzhiadur gant an treuzfollennoù all, a ziskouez e vo ur efed sinergist a-benn n\_'eus ket an treuzfollennoù ampotoriek all\n3. Arveret a ra muioc\_'h arveriaded evit dilugañ ar c\_'harned-mañ pe ar c\_'harned-mañ, ha gwelloc\_'h eo an arloadoù ar merc\_'hed eget muioc\_'h ar c\_'harned-mañ !\nNiverennoù evit arverañ & # 160;:\n2. Ar perzh arverañ a c\_'hall bezañ gweredekaet gant ar perzhioù all ivez (p.m. ar c\_'hoarier skoueriñ glask; skoueriñ ar pulver ar gael), etc.\nPlastik 1.230 kg Ar raktres-mañ n\_'eo ket flammañ, explosiv hag c\_'haroz. Enrollet eo en ur ventiladur gant ur ventiladur hag ar c\_'haroz dre 5-40 °C\n2. Dilezel ar c\_'habistenn asid kreñv, alkali kreñv ha oxid kreñv. Goude arverañ e vo serret an endalc\_'hadur evit evit evit evit kaout ur oxidation darempredoù gant an aer, o vont gant efed arverañ hag o kaout diferenn al livioù\n3. Gwir eo ar seal evit 12 miz


Pajenn:Marigo - Buez ar Saent.djvu/84 - Wikimammenn\nPajenn:Marigo - Buez ar Saent.djvu/84\nO veza clevet penaus e cresque bemdez an nombr eus ar Gristenien er Guær a Damas, e partias evit mont d’o arreti ha d’o digaç prisonerien da Jerusalem. Pa voe arru taust da Guær e savas, en un taul, ur sclerder vras en dro dezâ, hac e clevas ur vouez pehini a lavare : Saul, Saul perac em persecutes-te ? Sesiet e voe gant spount, hac en ur goueza var an douar e lavaras : piou och-hu, Autrou ? Quer buan goude e clevas ar c’homsou-mâ : beza ez oun Jesus pehini a bersecutes ; neuse e lavaras en ur grena : Autrou, petra a blich gueneoc’h-hu a raën-me ? Savit, eme hor Salver, hac antreit e Quær ; eno a vezo lavaret deoc’h petra a rencot ober. Sevel a eureu, mæs ne vele banne, petra bennâc ma oa digor e zaoulagat ; ha ret e oa d’an dud a oa en gompaignunez e rêna dre an dorn betec ar Guær a Damas, e pelec’h e chomas tri devez, heb guelet, heb dibri nac eva.\nJesus-Christ a apparissas, en ur vision, da Ananii, hac a ordrenas dezâ mont da glasq Saul eus ar Guær a Dars, pehini a oa e ty Jud, oc’h ober Oresoun : iit, emezan, rac choaset emeus-èn evit prezec va hano dirag an Nationou eus ar bed, dirag ar Rouanez eus an douar, ha dirac ar bobl a Israël ; ha me a raï dezàn aznaout peguement e renco souffr evit va hano.\nAnanii, o veza eet d’e gaout, a lavaras en ur asten e zaou-zorn varnezân : Saul, va breur, Jesus Salver ar bed, pehini en deus apparisset deoc’h en hent, en deus va digacet amâ, evit renta deoc’h ar guelet, hac evit ma recefot ar Speret Santel. Er memes instant e couezas eus e zaoulagad evel scant, hac e recouvras ar guelet. Sevel a reas, leun a joa , leun a admiration, hac a santimanchou a aznaoudeguez-vad. Ananii, goude beza discleriet dezan, a-berz Doue, ar pez en devoa da ober, er badezas, hac er memes amser, ar Speret Santel er c’hargas eus e zonesonou. Goude m’o devoa trugarequeet Doue o daou, Sant Paul a goumanças dibri, e nerz a zeuas dezâ hac e chomas ur maread amser gant ar Gristenien er Guær a Damas. Abars sortial ac’hano, e prezegas e publiq penaus Jesus-Christ, pehini en devoa maleürusamant\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/84&oldid=134978 »


John T. Koch, genidik eus ar Stadoù Unanet, zo ur c’heltiegour a labour war dachenn ar ragistor hag ar Grennamzer dreist-holl.\nStudioù war ar yezhoù keltiek a reas e Skol-veur Harvard er bloavezhioù 1980. Goude se e voe ivez e Skolaj Jezuz en Oxford hag e Skol-vleur Kembre en Aberystwyth. Kelennet en deus e Skol-veur Harvard hag e Boston.\nAbaoe 1998 ez eo kelenner hag enklasker e Kreizenn ar Studioù Kembraek ha Keltiek e skol-veur Aberystwyth. Embannet en deus un toullad pennadoù ha levrioù, diwar-benn an iwerzhoneg hag ar c’hembraeg dreist-holl.\nThe Celtic Heroic Age (1994), gant John Carey\nThe Gododdin of Aneirin (1997)\nThe Inscriptions of Early Medieval Brittany - Les inscriptions de la Bretagne du Haut Moyen Âge (2000), asambles gant Gwenael an Dug ha Wendy Davies\nCeltic Culture: A Historical Encyclopedia (5 levrenn, 2006)\nAn Atlas for Celtic Studies: Archaeology and Names in Ancient Europe and Early Medieval Ireland, Britain, and Brittany (2007)\nFichenn e lec'hienn Skol-veur Kembre, gant ur roll eus al levrioù ha pennadoù embannet gantañ\nAdtapet diwar « https://br.wikipedia.org/w/index.php?title=John_T._Koch&oldid=1738503 »\nDernière modification le 8 C'hwe 2017, à 11:31\nKemmoù diwezhañ degaset d'ar bajenn-mañ d'an 8 C'hwe 2017, da 11:31.


Pajenn:Perrot - Bue ar Zent.djvu/292 - Wikimammenn\nPajenn:Perrot - Bue ar Zent.djvu/292\nJezuz lazet gant an dud ha dilezet gant Doue war mene Kalvar\nPeurliesan, pa ve kondaonet unan bennak d’ar maro, n’eman ket ar c’hiz d’e lazan, kerkent ha ma ve douget ar varnedigez en e eneb. Evit Jezuz-Krist, ne dremenas ket an treo evelse. Ar varnedigez a oa bet kamm, red oa kas ar zetans da benn, priman ma vije gallet. Ouz ar groaz e tle bezan staget ; ar groaz a zo grêt.\nEur c’hantener war varc’h a zigor an hent ; war e lerc’h, pevar zoudard ; an daou dorfetour ; Jezuz, gwisket d’ezan adarre e zilhad e-unan, ma vezo anavezet gwelloc’h, eur gurunen war e benn, ar skritel gant e hano hag e dorfed endro d’e c’houzoug a-istribilh, e groaz pin war e skoa.\nSetu hen o vont er-mêz eus al lez-varn, o treuzi ar bobl, o vont gant ar ruiou, o tiskenn eus kêr hag o kemer hent ar Golgotha. Ter gwech e kouez dindan e zamm ; Simon ar Sirenean, dre gaer pe dre heg, a zo grêt d’ezan gant ar zoudarded dougen ar groaz. En em gaout a rêr war ar mene ; kinnig a rêr d’an tri gondaonet peb a vanne myrrwin, da lakat aneze da goll anaoudegez. Jezuz a danva an evaj c’houero, mes n’hen ev ket ; c’hoant en deus da viret e anaoudegez betek e varo. Ar zoudarded a grog en o benviachou hag a stag gant o labour. Jezuz n’en deus nemet tri bla ha tregont, oad an nerz, oad ar gened, oad hag en deus galloud da c’houren ouz ar maro.\nDaoust d’ezan da vezan blonset gant an tôliou ha dispennet gant ar skourjezou, en deus nerz c’hoaz da badout eur pennad mat.\nHep mar ebet, e oe staget e zaouarn hag e dreid gant kerden da gentan, evit ma vije êsoc’h skei an tachou. Pa laker en e zaouarn hag en e dreid an tachou bras, pa red e wad, ’vel eur ster, eus e izili digor, pa deu e gorf d’en em astenn ha d’en em ziastenn gant ar boan, arabad d’imp dizrei hon zellou diwar ar Merzer bras-se, rak evidomp eo eman o c’houzanv ar pez a c’houzanv : « Propter nos homines et propter nostram salutem : Evidomp holl hag evit silvidigez pep-hini ac’hanomp. »\nPa ve dibennet en hon bro eun torfetour bennak, an dachen ma roër enni d’ezan tôl ar maro a ve leun-chek gant an dud diredet da welet an neventi ; en o zouez, e ve tud koz, mammou zoken, o bugaligou gante war o diwrec’h. An dud-ze, an hanter aneze hag ouspen, n’eman ket o flas eno. Mes ni a c’hall testât a spered ouz mene Kalvar, sellet ouz ar Merzer a varv eno, rak ar vourevien hag ar zoudarded a zo ouz e stagan n’int nemet hon mevelien. Kemeromp eta hon flas e-tal ar groaz, ha gwelomp Jezuz-Krist o tremen abalamour d’imp.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/292&oldid=140548 »


Alan II - Wikipedia\n(Adkaset eus Alan Barvek)\nDelwenn, bet graet gant ar c'hizeller breizhat Amédée Ménard, e porzh kastell duged Breizh (1976)\nAlan Breizh, pe Alan al Louarn (anvet ivez Alan Varvek) (910-952 e Naoned ) a oa kont Poc'her ha kentañ Dug Breizh adalek 936. E dad e oa Matuedoi, kont Poc'her, hag e vamm a oa merc'h da Alan Veur, roue diwezhañ Breizh.\nPlakenn ouzh moger ti-kêr Plourivo da gounañ emgann Frinaoudour\nAet e oa da chom da Vro-Saoz pa oa bugel, abalamour ma oa bet aloubet Breizh gant an Normanded.\nE 936, gant sikour Edouarzh, mab Aofred Veur, ha war atiz an Tad-abad Yann Landevenneg en doa gwelet e oa tu da zistroadañ an Normaned, e tistroas da Vreizh ha dindan tri bloaz e kasas an Normaned kuit: ar stourm a echuas d'ar 1añ a viz Eost gant trec'h Treant.\nEmglev a reas gant Loeiz IV, roue ar Franked en doa anavezet e Bro-Saoz.\nreuziad an Normaned Rouaned ha Duged Breizh\n937 – 952 War e lerc'h:\nE 925 e timezas Alan da Roscille Anjev (ganet war-dro 906, marvet war-dro 948). Honnezh a oa merc'h da Foulk Iañ, kont Anjev, ha da Roscille Loches, itron Villandry.\nUr verc'h o doe : Gerberga Naoned, a zimezas da Yezekael Berengar, kont Roazhon, hag a vo mamm da Gonan Iañ.\nE 948 ec'h addimezas e Bleaz da Roscille Bleaz , c'hoar Tepot Iañ, kont Bleaz ha merc'h Gello Iañ , kont Bleaz ha Richilde de Gothie.\nUr mab o doe: Drogon Naoned, anvet ivez Dreux, ganet en 950, marvet en 958, a vo kont Naoned.\nGant e serc'h Judit, marvet etre 948 ha 952, en doe tri bugel bastard:\nHoel Iañ, ganet war-dro 930, a voe kont Naoned goude marv e hantervreur.\nGwereg Breizh, ganet war-dro 933, dug Breizh, goude marv e vreur Hoel.\nJudit, a zimezas da Pons de Marseille.\nGant e zaou vav bastard e sinas un akta war-dro 945.\nMaen-koun da Alan II e Pornizh.\nMervel a reas Alan Barvek e Naoned. Beziet eo eno en Iliz-veur an Itron Varia, er gêr en doa choazet da gêr-benn, hag harpet da adsevel war-lerc'h ma voe distrujet gant ar Vikinged.\nAdtapet diwar « https://br.wikipedia.org/w/index.php?title=Alan_II&oldid=1863181 »\nDernière modification le 13 Gen 2020, à 16:56\nKemmoù diwezhañ degaset d'ar bajenn-mañ d'an 13 Gen 2020, da 16:56.